Ο ρόλος των βιταμινών στο σώμα | Απόλλων Δυτικής Αττικής\nΟ ρόλος των βιταμινών στο σώμα\n28 Αυγούστου 2011 |\nΤου Δρόσου Βενετούλη, πνευμονολόγου.\nΟι βιταμίνες δεν περιέχουν-παρέχουν χρήσιμη ενέργεια για το σώμα αλλά δρουν ως καταλύτες, επιταχύνοντας ή επιβραδύνοντας τις μεταβολικές αντιδράσεις που απελευθερώνουν ενέργεια από τις τροφές. Επομένως ρυθμίζουν τις διαδικασίες σύνθεσης των ιστών και συντελούν στην ακεραιότητα των κυττάρων.\nΤονίζεται ότι χρησιμοποιούνται κατ’ επανάληψη στις μεταβολικές αντιδράσεις, δηλαδή δεν καταστρέφονται. Επομένως οι ανάγκες ενός αθλητή δεν υπερβαίνουν τις ανάγκες ενός καθιστικού ατόμου.\nΑΝΤΙΟΞΕΙΔΩΤΙΚΟΣ ΚΑΙ ΠΡΟΣΤΑΤΕΥΤΙΚΟΣ ΡΟΛΟΣ\nΚατά την καύση των τροφών(μεταβολισμός) το οξυγόνο Ο2 ενώνεται με υδρογόνο H2 και παράγεται νερό. Ένα μικρό ποσοστό όμως περίπου 2-5% του Ο2 διαφεύγει και σχηματίζει τις ελεύθερες ρίζες Ο2 (ΟΗ-, Η2Ο2), οι οποίες είναι πολύ τοξικές διότι αντιδρούν με τους ιστούς του σώματος και τους καταστρέφουν, όπως η υψηλή θερμότητα, η ιονίζουσα ακτινοβολία, ο καπνός τσιγάρου, ρύποι του περιβάλλοντος, φάρμακα, και άλλοι εξωτερικοί παράγοντες. Άπαξ και σχηματισθεί μια ελεύθερη ρίζα Ο2 δημιουργεί αλυσιδωτά περισσότερα μόρια(οξειδωτικό stress), τα οποία όμως εξουδετερώνονται από το αντιοξειδωτικό οπλοστάσιο του οργανισμού τα ένζυμα δηλαδή που εξουδετερώνουν τις τοξικές ρίζες Ο2. (υπερειξωδική δισμουτάση, καταλάση, σελήνιο, βιταμίνες Α, C, Ε και άλλες αντιοξειδωτικές ουσίες).\nΗ συσσώρευση ελευθέρων ριζών μπορεί να προκαλέσει βλάβη σε πολλές βιολογικά χρήσιμες ουσίες, στο γενετικό υλικό του κυττάρου (DNA), στη μεμβράνη που καλύπτει τα κύτταρα και σε άλλες χρήσιμες δομές. Η τοξικότητα επηρεάζει τα αγγεία στα οποία προκαλείται σχηματισμός αθηρωματικών πλακών(π.χ. στεφανιαία αγγεία).\nΜΙΑ ΕΠΙΖΗΜΙΑ ΕΞΕΛΙΞΗ\nΤο οξειδωτικό stress προκαλεί τελικά οξειδωτική βλάβη που σχετίζεται με πρώιμη γήρανση, καρκίνο, διαβήτη, στεφανιαία νόσο, εξασθένηση του νευρικού και ανοσολογικού συστήματος και οξειδωτική βλάβη που σχετίζεται με την ανεξέλεγκτη άσκηση.\nΔεν υπάρχει τρόπος να μειώσουμε την παραγωγή οξειδωτικών ριζων , αλλά να τις εξουδετερώσουμε με τον πανίσχυρο μηχανισμό αντιοξειδωτικών ουσιών του οργανισμού. Ακολουθώντας μια διατροφή με κατάλληλη ποσότητα αντιοξειδωτικών και άλλων χημειοπροστατευτικών ουσιών μειώνεται η επίπτωση της καρδιαγγειακής νόσου, του διαβήτη, της οστεοπόρωσης, του καταρράκτη, του πρώιμου γήρατος, του καρκίνου παγκρέατος, μαστού, εντέρου, προστάτη, μήτρας, κ.λ.π. Η βιταμίνη Α είναι πρόδρομη ουσία του β-καροτένιου, ενός ισχυρού αντιοξειδωτικού που βρίσκεται στα πράσινα φύλλα.\nΠΑΡΑΔΕΙΓΜΑΤΑ ΟΦΕΛΙΜΟΤΗΤΑΣ ΣΤΗΝ ΥΓΕΙΑ\nΜια διατροφή με τα συστεινόμενα από τον Παγκόσμιο Οργανισμό Υγείας επίπεδα αντιοξειδωτικής βιταμίνης C μειώνει τον κίνδυνο αρκετών τύπων καρκίνου. Προστασία έναντι της καρδιακής νόσου συμβαίνει σε σχετικά υψηλή πρόσληψη τροφών ή συμπληρωμάτων που περιέχουν βιταμίνη Β (φολικό οξύ = 400mg, Β6 = 3 mg). Αυτές οι δύο βιταμίνες μειώνουν τα επίπεδα της ομοκυστείνης , μιας ουσίας που αυξάνει τον κίνδυνο καρδιακών και εγκεφαλικών συμβαμάτων (εγκεφαλική αιμορραγία). Πλούσιες πηγές φολικού οξέως είναι τα καρύδια, σπόροι, φασόλια, λαχανικά, φακές, πορτοκάλια. Γυναίκες μετά την εμμηνόπαυση των οποίων οι δίαιτες περιείχαν σημαντικές ποσότητες βιταμίνης Ε έχουν 62% λιγότερες πιθανότητες να πεθάνουν από στεφανιαία νοσήματα σε σχέση με αυτές που καταναλώνουν μικρότερες ποσότητες βιταμίνης Ε. στους ηλικιωμένους άνδρες υψηλές συγκεντρώσεις βιταμίνης C, Ε και β-καροτένιου σχετίζεται με μειωμένη ανάπτυξη-εξέλιξη αθηρωματικών βλαβών στα στεφανιαία αγγεία Caπροστάτου και εγκεφαλικού(εμποδίζοντας τον σχηματισμό θρόμβου από τις αντιπηκτικές ιδιότητες του παραπροϊόντος του μεταβολισμού της βιταμίνης Ε).\nΟι θρεπτικές κατευθυντήριες γραμμές τώρα επικεντρώνονται στην κατανάλωση μεγάλης ποικιλίας τροφών, παρά σε απομονωμένες ουσίες που βρίσκονται μέσα σε τροφές. Συστήνεται αυξημένη κατανάλωση φρούτων, λαχανικών, άπαχο κρέας, χαμηλής περιεκτικότητας γαλακτοκομικά λιπαρά, δημητριακά ολικής αλέσεως. Η προστασία της υγείας μέσω της διατροφής σχετίζεται με μυριάδες δευτερεύουσες ουσίες π.χ. άγνωστο αριθμό χημειοπροστατευτικών φυτοχημικών και λιποχημικών ουσιών που περιέχονται μέσα στις τροφές που περιέχουν βιταμίνες. Οι διεθνείς οργανισμοί υγείας προτείνουν 5 ή και περισσότερα γεύματα (9 για τους άνδρες) από φρούτα, λαχανικά καθημερινά, περιέχοντα βιταμίνη C, β-καροτένιο, βιταμ. Ε.\nΠΙΘΑΝΟΙ ΑΝΤΙΟΞΕΙΔΩΤΙΚΟΙ ΜΗΧΑΝΙΣΜΟΙ\nΕπηρεάζουν μοριακούς μηχανισμούς και έκφραση γονιδίων.\nΜπλοκάρουν τον ανεξέλεγκτο πολλαπλασιασμό των κυττάρων.\nΠαρέχουν ένζυμα περιέχοντα ουσίες που εξουδετερώνουν καρκινογόνες ουσίες.\nΔΙΑΤΡΟΦΗ ΜΕ ΜΙΑ ΠΟΙΚΙΛΙΑ ΑΠΟ ΥΓΙΕΙΣ ΤΡΟΦΕΣ\nΑρκετές προσπάθειες χορήγησης συμπληρωμάτων β-καροτένιου και βιταμίνη Α δεν κατόρθωσαν μείωση της επίπτωσης Ca και καρδειαγγειακών νόσων. Τέτοιες μελέτες κατεύθυναν τις πρόσφατες αποφάσεις και κατευθυντήριες γραμμές, ώστε να προτρέπεται η κατανάλωση φρούτων, λαχανικών, δημητριακών ολικής άλεσης, άπαχο κρέας ή υποκατάστατο κρέατος (σόγια) και γαλακτοκομικά χαμηλής περιεκτικότητας σε λίπος, για να επιτύχουμε το μέγιστο όφελος στην υγεία και να μειώσουμε τον κίνδυνο πρώιμης θνητότητας. Η προστασία επιτυγχάνεται με μυριάδες δευτερεύουσες θρεπτικές ουσίες που βρίσκονται στα είδη αυτά. Τέτοιες μη βιταμινούχες ουσίες περιλαμβάνουν διάφορα φυτοχημικά των φυτών (ουσίες που διεγείρουν και αυξάνουν τη δράση ενζύμων που προκαλούν φυσική αποτοξίνωση, ισοκυανυούχα, κ.ά.) υπάρχουν στα μπρόκολα, λάχανα, κουνουπίδια κ.ά. Ερευνητές στο NationalEyeInstituteπαρατήρησαν ότι άτομα με υψηλότερη πρόσληψη 2 ειδικών αντιοξειδωτικών (λουτείνη, ζεαξανθίνη) που βρίσκονται στα πράσινα φυλλώδη λαχανικά (σπανάκι, λαχανίδες) έχουν 70% λιγότερες πιθανότητες να πάθουν εκφύλιση της ωχράς κηλίδας απόν άτομα με χαμηλότερη πρόσληψη. Αυτή η νόσος προέρχεται από εκφύλιση των κυττάρων της ωχράς κηλίδας στο κέντρο του αμφιβληστροειδούς, μιας φωτοευαίσθητης περιοχής στο πίσω μέρος του οφθαλμού μέσω της οποίας βλέπουμε. Το λυκοπυρένιο, μια ισχυρή αντιοξειδωτική ουσία που βρίσκεται σε τροφές πλούσιες σε καροτένιο, σχετίζεται με μειωμένο κίνδυνο καρδιακής νόσου, Caπροστάτου, εντέρου και πρωκτού.\nΣτην προηγούμενη δεκαετία εδόθη μεγάλη σημασία στα φαρμακοτρόφιμα, τροφές που παρέχουν ουσίες με οφέλη στην πρόσληψη και θεραπεία των παθήσεων.\nΣυμπερασματικά καταναλώνοντας σκευάσματα με βιταμίνες σε μεγαλύτερες ποσότητες από τις συσταθείσες, δεν βελτιώνει την απόδοση. Αντίθετα σοβαρά νοσήματα μπορούν να εκδηλωθούν λαμβάνοντας κύρια λιποδιαλύτες αλλά και όχι σπάνια υδατοδιαλυτές βιταμίνες.\nΟι βιταμίνες A,C,Eκαι β-καροτένιο είναι ισχυρά αντιοξειδωτικά. Μια διατροφή με τροφές που τις περιέχουν μειώνουν τον κίνδυνο βλάβης από ελεύθερες ρίζες και μπορούν να προστατέψουν από τον κίνδυνο καρδιακής νόσου και Ca.\nΚατά την άσκηση μεγάλης διάρκειας ο οργανισμός εξουδετερώνει το οξειδωτικό φορτίο είτε μέσω του ισχυρού αντιοξειδωτικού του μηχανισμού είτε μέσω της εξωγενούς χορήγησης από τη διατροφή. Το ερώτημα είναι κατά πόσον η χορήγηση συμπληρωμάτων που περιέχουν αντιοξειδωτικά π.χ. μεγάλες ποσότητες βιταμίνης C καταστέλλουν τη φυσική αντιοξειδωτική αντιφλεγμονώδη απάντηση του οργανισμού στο οξειδωτικό stress.\nΠροηγούμενος 02/08/2011 Βιταμίνες, άρθρο του Δρόσου Βενετούλη\nΕπόμενο ΔΕΛΤΙΟ ΤΥΠΟΥ ΓΙΑ ΤΟ ΣΠΑΡΤΑΘΛΟΝ\nΤα δυναμωτικά του στρες\nΟι κίνδυνοι της απρόσεκτης νηστείας\n02/08/2011 Βιταμίνες, άρθρο του Δρόσου Βενετούλη\nΗ Συχνότητα γευμάτων


Δημιουργήστε ένα διάγραμμα ροής TQM - Visio\nΔημιουργήστε ένα διάγραμμα ροής TQM\nΧρησιμοποιήστε το πρότυπο Διαγράμματος TQM για να δημιουργήσετε διαγράμματα ροής για τη συνολική ποιότητα διαχείρισης έργων. Επειδή διαγράμματα ροής έγγραφο διεργασίες γραφικά, μπορείτε να τα χρησιμοποιήσετε για να συγκρίνετε τις τρέχουσες και ιδανική διαδικασίες και για να κατανοήσετε τον τρόπο τα βήματα σε μια διεργασία συνεργασία.\nΣτην πρότυπο Business/κατηγορία, κάντε κλικ στην επιλογή Διαγράμματος TQM > Δημιουργία.\nΚάντε κλικ στην επιλογή του εργαλείου σύνδεσης και, στη συνέχεια, να σύρετε από ένα σημείο σύνδεσης στο πρώτο σχήμα σε ένα σημείο σύνδεσης στο δεύτερο σχήμα.\nΌταν ολοκληρώσετε τη σύνδεση σχημάτων, κάντε κλικ στην επιλογή το εργαλείο δείκτη .\nΣυμβουλή: Μπορείτε να συνδεθείτε αυτόματα τα σχήματά σας επιλέγοντας πρώτα του εργαλείου σύνδεσης και, στη συνέχεια, σύροντάς τα σχήματα στη σελίδα σχεδίου. Τα σχήματα απόρριψη στη σελίδα σύνδεση με τη σειρά τους απόρριψη.\nΣτην καρτέλα Προβολή, τοποθετήστε το δείκτη σε πρόσθετα > Πρόσθετα του Visio > Αριθμός σχήματα.\nΣυμβουλή: Για να αριθμό νέα σχήματα διαγράμματος ροής, αυτές είναι σύρεται στη σελίδα και, στο παράθυρο διαλόγου Αριθμό σχημάτων, κάντε κλικ στο κουμπί συνέχεια αρίθμησης σχήματα όπως τοποθετούνται στη σελίδα.


Η ταινία της εβδομάδας: Οι εποχές του έρωτα - Ο Περίγυρος της Κινηματογραφικής Λέσχης Άνδρου\n“Ο έρωτας είναι ένα θέμα για το οποίο μπορεί κάνεις να γράψει εκατομμύρια ιστορίες. Τα τρία κεφάλαια που συνιστούν αυτή την ταινία, συνδέονται μεταξύ τους, και θα μπορούσαν πολύ εύκολα να αντιπροσωπεύουν την αισθηματική ζωή ενός και μόνο χαρακτήρα σε διαφορετικές ηλικίες. Ο έρωτας και τα συναισθήματα όπως τα βιώνει κανείς ή πρόκειται να βιώσει…\nΗ πρώτη ιστορία, η «Νεότητα», είναι η αγαπημένη μου, γιατί μπορώ να δω τον εαυτό μου μέσα σε αυτήν. Έχει κινηματογραφηθεί σε μέρη που μεγάλωσα, κι εξιστορεί γεγονότα που χαρακτηρίζουν την ζωή μου. Πηγαίνει κάπως έτσι βασικά: πάνω που πιστεύεις ότι μπορείς να ζήσεις ως ενήλικας, συμβαίνει πάντα κάτι που σε σταματά και σε πηγαίνει πίσω στο χρόνο, λες κι ένα κομμάτι της νεότητας έχει κολλήσει πάνω σου, και πρέπει να το φροντίσεις. Αυτό συμβαίνει στον πρωταγωνιστή και πιστεύω ότι συμβαίνει σε όλους μας. Η δεύτερη ιστορία μας αφορά όλους, γιατί νομίζω ότι η κοινωνία μας είναι πνιγμένοι στους μυθομανείς. Ακόμη κι ο γείτονας μας μπορεί να είναι ένας. Στο επεισόδιο αυτό, ο κεντρικός ήρωας χάνει τα πάντα για ένα μικρό του λάθος, που τον κάνει να πέσει θύμα μιας μυθομανούς, και αναπόφευκτα τον οδηγεί στον πάτο. Θα ήθελα να τονίσω στο σημείο αυτό, ότι ο χαρακτήρας του Φάμπιο Ρεντζούλο είναι χαρακτηριστικό παράδειγμα του επίμονου δειλού που σημάδεψε τη “commedia all’italiana”. Η τρίτη ιστορία μιλά για τη μεγαλύτερη γενιά, για ανθρώπους που στα 70 τους ελπίζουν ακόμη ότι μπορούν να κάνουν μια νέα αρχή. Σκεφτείτε ότι στη δεκαετία του ʽ70, ένας εξηντάχρονος θεωρούνταν γέρος. Στο επεισόδιο αυτό ο γλυκός και τρυφερός Ντε Νίρο, είναι ο καθρέφτης των καιρών μας, όπου ένας άντρας δε θεωρείται πλέον γέρος απλά «πέρα» των άλλων ηλικιών. Ξεκινά τη νέα ζωή του με μια νέα καρδιά, το όργανο που συμβολίζει την οικειότητα μεταξύ των ανθρώπων. Μια νέα ζωή που θα του φέρει ξανά αγάπη.”\n01/04/2012 στις 11:18 μμ


Λεπτομέρειες Συγγραφέα Αλέξανδρος Ράπτης\nΤηλ. : 6976904396\nΟ Αλέξανδρος Ράπτης γεννήθηκε στην Θεσσαλονίκη το 1979. Σπούδασε θέατρο στο Τμήμα θεάτρου της Σχολής Καλών Τεχνών του Α.Π.Θ.(υποκριτική κατεύθυνση) και στο μεταπτυχιακό τμήμα του Τμήματος Θεάτρου του Εθνικού και Καποδιστριακού Πανεπιστημίου Αθηνών.\nΤο 2009 ίδρυσε μαζί με τον Φώτη Δούσο την θεατρική ομάδα Hippο, που ενεργοποιείται στον χώρο του ενήλικου και του παιδικού θεάτρου, αλλά και του εκπαιδευτικού Δράματος. Έχουν ταξιδέψει με παραστάσεις τους σε Ευρώπη, Αμερική και Αυστραλία.\nΑπό το 2014 ως σήμερα έχει διοργανώσει και εμψυχώσει με συνεργάτες του θεατρικά εργαστήρια για παιδιά και ενήλικες στην Ελλάδα, στις Η.Π.Α. και στην Αυστραλία. Το 2018 παρέδωσε σεμινάριο με αφορμή το προσωπικό στυλ της ομάδας kinemo σε επαγγελματίες ηθοποιούς στο Thespo19, το σημαντικότερο διεθνές φεστιβάλ νεανικού θεάτρου στην Βομβάη της Ινδίας.\nΥπήρξε μέλος των δισκογραφημένων συγκροτημάτων Semper Cras και Δάρνακες. Διηγήματα του έχουν διακριθεί σε λογοτεχνικούς διαγωνισμούς, ενώ έχει συγγράψει σενάρια, θεατρικά έργα και κείμενα για τον κινηματογράφο. Το βιβλίο του με τίτλο ΚΙΝΗΜΑΤΟΓΡΑΦΟΣ ΚΑΙ ΘΕΑΤΡΟ - Ο Shakespeare στο κινηματογραφικό έργο του Akira Kurosawa, κυκλοφορεί από τις εκδόσεις Ελληνική Πρωτοπορία.\nΠροβολή όλων των Αλέξανδρος Ράπτης προϊόντων


Κινηματογραφικές πρεμιέρες: Ό,τι παίζει στα σινεμά από 23 Ιουλίου 2020\nΠρώτη καταχώρηση: Πέμπτη, 23 Ιουλίου 2020, 13:07\n«Το Κλαμπ των Χωρισμένων» του Μισέλ Γιουν\nΈνας πρόσφατα διαζευγμένος άντρας, συναντά τυχαία έναν παλιό του φίλο ο οποίος επίσης έχει μόλις χωρίσει. Τότε αποφασίζουν να συγκατοικήσουν και να μετατρέψουν το κοινό σπίτι τους σε ένα καταφύγιο διαδοχικών πάρτι και ξέφρενης εργένικης ζωής. Όταν όμως ο ένας από τους δυο ερωτεύεται ξανά, τα πράγματα περιπλέκονται…\nΓαλλική κωμωδία του Μισέλ Γιουν με τους: Αρνό Ντικρέ, Μισέλ Γιουν, Οντρέ Φλερό, Φρανσουά Χαβιέ Ντεμεζόν.\nΓαλλική ταινία, σκηνοθεσία Μισέλ Γιουν με τους: Αρνό Ντικρέ, Μισέλ Γιουν, Οντρέ Φλερό, Φρανσουά Χαβιέ Ντεμεζόν.\n«22 Ιουλίου» - Ένα θρίλερ του Έρικ Πόουπ εμπνευσμένο από τη σφαγή της Ουτόγια\nΘρίλερ εμπνευσμένο από την τρομοκρατική επίθεση στο νορβηγικό νησί Ουτόγια το 2011. Με τη χρήση ενός μονοπλάνου διάρκειας 72', ο Έρικ Πόουπ ανασυνθέτει το μακελειό που προξένησε ο ακροδεξιός τρομοκράτης Άντερς Μπρέϊβικ σε κατασκήνωση του σοσιαλδημοκρατικού κόμματος, όπου αφού κυνήγησε έπειτα δολοφόνησε δεκάδες ανυποψίαστους ανθρώπους μεγάλος αριθμός των οποίων ήταν έφηβοι.\nΣτις 22 Ιουλίου του 2011, περισσότερα από 500 παιδιά δέχτηκαν επίθεση στην κατασκήνωση του σοσιαλδημοκρατικού κόμματος σε ένα νησί έξω από το Όσλο από έναν ακροδεξιό, οπλισμένο με καραμπίνα τρομοκράτη. Νωρίτερα την ίδια μέρα, είχε βομβαρδίσει ένα κυβερνητικό κτίριο. Στη συνέχεια πήρε τον δρόμο για το νησί Utoya. Η δεκαοχτάχρονη Kaja και οι φίλοι της βρίσκονται στην κατασκήνωση και προσπαθούν να αφομοιώσουν την είδηση της βομβιστικής επίθεσης στο Όσλο. , ακούγονται πυροβολισμοί στο νησί. Η Kaja προσπαθεί να επιβιώσει. Λεπτό προς λεπτό.\n«Οδός Μαλασάνια 32» - Μια ταινία τρόμου του Άλμπερτ Πίντο βασισμένη σε αληθινά γεγονότα\nΙσπανική ταινία τρόμου βασισμένη σε αληθινά γεγονότα. Αφήνοντας πίσω το χωριό της για να αναζητήσει μια καλύτερη ζωή στην πόλη, η οικογένεια Ολμέδο αγοράζει το 1976 ένα παλιό διαμέρισμα στη Μαδρίτη. Αυτό όμως έχει τη δική του, άγνωστη τρομακτική ιστορία.\nΙσπανική ταινία, σκηνοθεσία Άλμπερτ Πίντο με τους: Μπεγκόνια Βάργκας, Ιβάν Μάρκος, Μπέα Σεγούρα.\n«Έλα Όπως Είσαι» του Ρίτσαρντ Γουόνγκ\nΤρεις νεαροί, εκ των οποίων οι δύο κινούνται με αναπηρικό αμαξίδιο και ο τρίτος έχει σοβαρότατο πρόβλημα όρασης, αποφασίζουν να κάνουν ένα ταξίδι ως τον Καναδά για να χάσουν την παρθενιά τους.\nΗ ταινία αποτελεί ριμέικ του βέλγικου «Hasta la Vista» (Τζέφρι Εντχόβεν, 2011) το οποίο είχε αποσπάσει το βραβείο κοινού από την Ευρωπαϊκή Ακαδημία Κινηματογράφου.\nAμερικανική ταινία, σκηνοθεσία Ρίτσαρντ Γουόνγκ με τους: Γκραντ Ροζενμέγιερ, Χέιντεν Σζέτο, Ράβι Πατέλ.\nΈπειτα από χρόνια σπουδών στο Παρίσι, μια νεαρή ψυχαναλύτρια επιστρέφει στην πατρίδα της αποφασισμένη να κυνηγήσει το όνειρό της και να ανοίξει το δικό της ιατρείο. Από μια πολύχρωμη, κυριολεκτικά και μεταφορικά, ταράτσα στην Τυνησία του 21ου αιώνα, ξεκινά μια ιστορία αντιθέσεων, αντιφάσεων και πολιτισμικών συγκρούσεων.\nΓαλλοτυνησιακή ταινία, σκηνοθεσία Μανέλ Λαμπιντί με τους: Γκολσιφτέ Φαραχανί, Μαΐντ Μαστουρά, Φεριέλ Σαμαρί.\n«Η Κρυφή Γοητεία της Μπουρζουαζίας» του Λουίς Μπουνιουέλ σε επανέκδοση\nΗ αριστουργηματική ταινία «Η Κρυφή Γοητεία της Μπουρζουαζίας» του 1972, η οποία έδωσε στον Λουίς Μπουνιουέλ το ξενόγλωσσο Όσκαρ σε επανέκδοση.\nΜια ομάδα ευκατάστατων αστών προσπαθεί να γευματίσει, αλλά διαρκώς διακόπτεται από μια σειρά αλλόκοτων, αδιανόητων γεγονότων.\n«Ο Αστυνόμος» του Ζαν-Πιέρ Μελβίλ με τους Κατρίν Ντενέβ, Αλέν ντελόν σε επανέκδοση\nΟι Ζαν-Πιέρ Μελβίλ και Αλέν Ντελόν τα βάζουν με μια συμμορία ληστών. Ένας αστυνομικός συνδέεται ερωτικά με μία γυναίκα, η οποία είναι παντρεμένη μ’ έναν ιδιοκτήτη μπαρ, αλλά η δουλειά αυτή αποτελεί τη βιτρίνα για τις ληστείες που εκτελεί. Μετά από μία αριστοτεχνική ληστεία τρένου, αρχίζει η ανελέητη καταδίωξη.\nΓαλλική ταινία, σκηνοθεσία Ζαν Πιέρ Μελβίλ με τους: Κατρίν Ντενέβ, Ρίτσαρντ Κρένα, Αλέν ντελόν.\nΤελευταία ενημέρωση: Πέμπτη, 23 Ιουλίου 2020, 13:07


«Γίναμε μάρτυρες της μεγαλύτερης προπαγάνδας κατά του ΠΑΟΚ» | SDNA\n«Γίναμε μάρτυρες της μεγαλύτερης προπαγάνδας κατά του ΠΑΟΚ»\n15 Μαρτίου 2018, 23:30\nΤελευταία ανανέωση: 15 Μαρτίου 2018, 23:32\nΜε ανακοίνωση που εξέδωσε ο ΣΦ ΠΑΟΚ Μακεδόνες, στέκεται στο πλευρό του Ιβάν Σαββίδη, βάλλοντας κατά πάντων σε σκληρή γλώσσα, για τον "πόλεμο", που δέχεται ο μεγαλομέτοχος της "ασπρόμαυρης" ΠΑΕ και ο Δικέφαλος.\nΤις τελευταίες ημέρες γίναμε μάρτυρες της μεγαλύτερης προπαγάνδας και προσπάθεια σκύλευσης μεγαλομετόχου ποδοσφαιρικής ομάδας. Εικοσιπεντάλεπτα σε κεντρικά δελτία ειδήσεων, μισάωρα σε ραδιοφωνικές εκπομπές και συζητήσεις ακόμα και μέσα στην ίδια τη Βουλή.\nΆνθρωποι που είναι υπόδικοι, άλλου που έχουν καταδικαστεί για κακουργήματα και τηλεπερσόνες γλάστρες που στηρίζουν πολιτικές παρατάξεις και κόμματα που έχουν βυθίσει τη χώρα μας στην ανέχεια, προσπαθούν να μας πείσουν ότι όλα στον αθλητισμό έβαιναν καλώ και ξαφνικά εμφανίστηκε ο "κακός" Ιβάν Σαββίδης και χάλασε το αδαμάντινο και πεντακάθαρο προϊόν τους.\nΧτυπάνε τον ΠΑΟΚ μέσω του προέδρου του και τον Ιβάν Σαββίδη, μέσω του ΠΑΟΚ, γιατί πολύ απλά η λαιμαργία τους δεν τους επιτρέπει να αφήσουν το πρωτάθλημα ή άλλη μεγάλη επιτυχία να φύγει από το υδροκέφαλο αθηναϊκό κράτος.\nΑλήθεια που ήταν όλοι αυτοί οι ευαίσθητοι άνθρωποι όταν ο ένας μετά τον άλλον μάρτυρα για την υπόθεση του Noor 1 κατέληγαν νεκροί; Που ήταν όταν αντινάζονταν φούρνοι ή καιγόντουσαν σπίτι διαιτητών; Όταν απειλούνταν κόσμος ότι θα τους πνίξουν με το κασκόλ ή όταν αποστέλλονταν φάκελοι με σφαίρες στον πρόεδρο της ΕΠΟ, που ήταν όλοι αυτοί;\nΕμείς ξέρουμε. Σγύραγαν κλέφτικα γιατί κόρακας κοράκου μάτι δε βγάζει. Όλοι αυτοί είναι αλληλοεξαρτώμενοι γιατί ο καθένας ξέρει τις βρωμιές του άλλου και την πίτα την μοιράζουν μεταξύ τους, για να είναι όλοι ευχαριστημένοι.\nΤους χαλάει την πίτα λοιπόν ο Ιβάν γιατί ξέρουν ότι δεν είναι βρωμιάρης σαν και αυτούς και δεν έχουν να του προσάψουν τίποτα. Εμείς δηλώνουμε ότι είμαστε ολόθερμα και με όλη την ψυχή μας δίπλα στον πρόεδρο του ΠΑΟΚ.\nΠρόεδρε δεν χρειάζεται να ζητάς συγνώμη από καμία κουφάλα από αυτούς. Δεν μας φτάνουν, δεν μπορούν να μας αγγίξουν. Ξεκίνησαν πόλεμο με τον ΠΑΟΚ. Του ενημερώνουμε λοιπόν ότι εμείς είμαστε σκυλιά του πολέμου και δεν μας γονατίζει κανείς.\nΝα είναι έτοιμοι όλοι να δουν πράγματα που δεν έχουν ξαναδεί στην πεταπολεμική Ελλάδα, θα δουν έναν πόλεμο να εκτυλίσσεται μέσα στην ίδια τη χώρα. Και να ξέρετε θα κερδίσουμε γιατί είμαστε πιστοί, αφοσιωμένοι και αγαπάμε τον ΠΑΟΚ πιο πολύ από τον ίδιο μας τον εαυτό.\nΥΓ: Ανοίξατε έναν άναδρο και ανήθικο πόλεμο αλλά το μόνο που καταφέρατε είναι να μας συσπειρώσετε και να γίνουμε δυνατότεροι.\nΥΓ2: Είσαι ένας από εμάς. Πρόεδρος με αρχ....\nΕργασίες και το βράδυ στην «Αγιά Σοφιά» (pic+vid)\nInfographic: «Γερασμένο» και «φτωχό» το ελληνικό πρωτάθλημα και χωρίς Grexit\nΆφησαν το γήπεδο για την πισίνα στον ΠΑΣ Γιάννινα


Επιστήμονες της NASA θέλουν να στείλουν μήνυμα σε εξωγήινους – Open2030\nΕπιστήμονες της NASA θέλουν να στείλουν μήνυμα σε εξωγήινους\nσυντάκτης NewsRoom · 19 Απριλίου, 2022\n«Ακόμη και αν οι εξωγήινοι είναι κοντοί, σκυθρωποί και έχουν σεξουαλικές εμμονές», συλλογίστηκε κάποτε ο αείμνηστος κοσμολόγος Καρλ Σαγκάν, «αν είναι εδώ, θέλω να μάθω γι’ αυτούς».\nΜε την ίδια λογική, μια ομάδα διεθνών επιστημόνων υπό την ηγεσία της NASA ανέπτυξε ένα νέο μήνυμα το οποίο προτείνει να μεταδοθεί σε όλο τον γαλαξία με την ελπίδα να γίνει η πρώτη επαφή με ευφυείς εξωγήινους, αναφέρει σε δημοσίευμά της η Guardian.\nΤο διαστρικό μήνυμα, γνωστό Beacon in the Galaxy (Φάρος στον Γαλαξία), περιέχει απλές αρχές επικοινωνίας, μερικές βασικές έννοιες των μαθηματικών και της φυσικής, τα συστατικά του DNA και πληροφορίες για τον άνθρωπο, τη Γη και μια διεύθυνση επιστροφής, σε περίπτωση που κάποιοι μακρινοί παραλήπτες θελήσουν να απαντήσουν.\nΗ ομάδα των ερευνητών με επικεφαλής τον Δρ. Jonathan Jiang στο Jet Propulsion Laboratory της NASA στην Καλιφόρνια, είπε ότι με τεχνικές αναβαθμίσεις το δυαδικό μήνυμα θα μπορούσε να μεταδοθεί στην καρδιά του Γαλαξία μας από το Allen Telescope Array του Ινστιτούτου Seti στην Καλιφόρνια και το σφαιρικό ραδιοτηλεσκόπιο 500 μέτρων στην Κίνα.\n(J. H. Jiang et al., 2022)\nΣε μια προκαταρκτική εργασία, η οποία δεν έχει αξιολογηθεί ακόμη από ομοτίμους, οι επιστήμονες προτείνουν να σταλεί το μήνυμα σε έναν πυκνό δακτύλιο αστέρων κοντά στο κέντρο του Γαλαξία μας – μια περιοχή που θεωρείται πιο υποσχόμενη για την εμφάνιση ζωής.\n«Η ανθρωπότητα έχει, όπως υποστηρίζουμε, μια συναρπαστική ιστορία να μοιραστεί και την επιθυμία να γνωρίσει τους άλλους και τώρα έχει τα μέσα να το κάνει», έγραψαν οι επιστήμονες.\nΑν το μήνυμα αυτό φύγει από τη Γη, δεν θα είναι το πρώτο. Το Beacon in the Galaxy βασίζεται στο μήνυμα Arecibo που στάλθηκε το 1974 από το ομώνυμο αστεροσκοπείο στο Πουέρτο Ρίκο. Εκείνο το μήνυμα στόχευε ένα σμήνος άστρων περίπου 25.000 έτη φωτός μακριά, οπότε δεν θα φτάσει σύντομα. Έκτοτε, πλήθος μηνυμάτων έχουν σταλεί, μεταξύ των οποίων μια διαφήμιση για Doritos και μια πρόσκληση γραμμένη στα Κλίνγκον, την τεχνητή γλώσσα που μιλιέται από τους φανταστικούς Κλίνγκον στο σύμπαν του Σταρ Τρεκ.\nΤέτοιες προσπάθειες διαστρικής επικοινωνίας δεν είναι απλές. Οι πιθανότητες ένας νοήμων πολιτισμός να υποκλέψει ένα μήνυμα μπορεί να είναι εξαιρετικά χαμηλές, και ακόμη και αν γίνει επαφή, η δημιουργία μιας γόνιμης συνομιλίας μπορεί να αποδειχθεί απογοητευτική όταν η απάντηση μπορεί να πάρει δεκάδες χιλιάδες χρόνια. Οι εξωγήινοι μπορεί να μην καταλάβουν καν το σήμα. Ο σχεδιαστής του μηνύματος Φρανκ Ντρέικ έστειλε δοκιμαστικά το μήνυμα Arecibo σε ορισμένους συναδέλφους του, μεταξύ των οποίων και ορισμένοι νομπελίστες. Κανείς τους όμως δεν το κατάλαβε.\nΥπάρχουν όμως και άλλες ανησυχίες. Περισσότερο από μια δεκαετία πριν, ο καθηγητής Στίβεν Χόκινγκ προειδοποίησε ότι οι άνθρωποι θα πρέπει να αποφεύγουν να στέλνουν μηνύματα στο διάστημα, σε περίπτωση που προσελκύσουν τη λάθος είδους προσοχή.\n«Αν μας επισκεφθούν εξωγήινοι, το αποτέλεσμα θα είναι περίπου όπως όταν ο Κολόμβος έφτασε στην Αμερική, κάτι που δεν ήταν καθόλου καλό για τους ιθαγενείς», είχε δηλώσει σε ντοκιμαντέρ του Discovery Channel.\nΌμως ο Δρ. Jiang και οι συνάδελφοί του υποστηρίζουν ότι ένα εξωγήινο είδος ικανό να επικοινωνεί σε όλο το σύμπαν, μπορεί κάλλιστα να έχει μάθει την αξία της ειρήνης και της συνεργασίας, και η ανθρωπότητα θα μπορούσε να μάθει πολλά.\n«Πιστεύουμε ότι η πρόοδος της επιστήμης που μπορεί να επιτευχθεί για την επιδίωξη αυτού του στόχου, αν δημιουργηθεί επικοινωνία, θα υπερτερούν κατά πολύ των ανησυχιών», έγραψε η ερευνητική ομάδα.\n«Νομίζω ότι είναι κάτι που πρέπει να το θεωρήσουμε ως εκπαίδευση που θα μας βοηθήσει να μάθουμε να συντονιζόμαστε καλύτερα ως είδος», δήλωσε ο Δρ. Άντερς Σάντμπεργκ, ανώτερος ερευνητής στο Ινστιτούτο για το Μέλλον της Ανθρωπότητας στο Πανεπιστήμιο της Οξφόρδης.\nΓιατί τα πουλιά και τα γυάλινα κτίρια είναι συχνά ένα θανατηφόρο μείγμα\nΔιάστημα: Ο πόλεμος στην Ουκρανία διακόπτει τη συνεργασία της Ευρώπης με τη Ρωσία στις αποστολές για την εξερεύνηση της Σελήνης\nΕπόμενο άρθρο Νέα οικονομική στήριξη: Παρεμβάσεις κόντρα στις «τσουχτερές» τιμές ρεύματος & φυσικού αερίου\nΠροηγούμενο άρθρο Κυρ. Μητσοτάκης: Θα συνεχίσουμε να στηρίζουμε τους καταναλωτές ενέργειας


Θεολογικά Άρθρα – Σελίδα 45 – ΤΙΜΙΟΣ ΠΡΟΔΡΟΜΟΣ ΚΑΤΩ ΑΧΑΪΑΣ\nΜία αρχαία και σταθερή παράδοσις της Εκκλησίας μας είναι η δέησις για τους νεκρούς. Η διήγησις του Ιερού Ευαγγελίου για την Θεία και φρικτή Μεταμόρφωση του Κυρίου παρουσιάζοντας μας τον Μωυσή και τον Ηλία, καθώς και η παραβολή του Λαζάρου και του πλουσίου, μας δείχνουν καθαρά ότι οι νεκροί διαθέτουν τέλεια συνείδηση.\nΗ ζωή περνώντας από τον θάνατο συνεχίζεται. Αυτοί που φεύγουν διατηρούν την πνευματική τους επικοινωνία με τα μέλη της Εκκλησίας που βρίσκονται στη δια μέσου της κοινής αγάπης στο Χριστό. Αυτή η αγάπη συνδέει σε ένα σύνολο τους πιστους. τους συνδέει διότι η Εκκλησία είναι μία και έχει κεφαλή της το Χριστό. Σώμα της Εκκλησίας είμαστε εμείς που πιστεύουμε και ξεχωριστά κάθε ένα μέλος του σώματος αυτου.\nΟ Θάνατος μόνον αισθητά αλλάζει τις σχέσεις μεταξύ εκείνων που πέθαναν και εκείνων που ζουν. «Είτε ζούμε, είτε πεθαίνουμε, ανήκουμε στον Κύριο».\nΗ Εκκλησία διαιρείται σε Θριαμβεύουσα και Στρατευομένη (Ρωμ. 14,7-8)\nΌσοι βρίσκονται στον ουρανό δεν αδιαφορούν για εκείνους που βρίσκονται ακόμη στην παρούσα ζωή. «Ο επίγειος Θάνατος, ο χωρισμός της ψυχής από το σώμα, δεν καταστρέφει την σχέση του πιστου με την Εκκλησία. Δεν τον ξεχωρίζει από τα άλλα εν Χριστώ συμμέλη του».\nΆλλωστε η αγάπη είναι αιωνία όπως και οι ψυχές. Από τις πολλές μαρτυρίες που υπάρχουν στην Αγία Γραφή, αλλά και προπαντώς στην Εκκλησιαστική μας Ιστορία και Παράδοση, πληροφορούμαστε ότι υπάρχει αμοιβαία πνευματική επικοινωνία και συμπαράσταση με την αγάπη και την προσευχή υπέρ αλλήλων μεταξύ των μελών της ουράνιας και επίγειας Εκκλησίας, διότι όλοι μαζί αποτελούμε «μία κοινωνία αγίων». Όσοι εξήλθαν και όσοι ζούμε ακόμα στον Κόσμο αυτό βρισκόμαστε σε μυστική και υπερφυσική κοινωνία ζωής, προσευχής και αδελφικής αγάπης μεταξύ μας. Με τον δεσμό αυτό οι μεν βοηθούν τους δε. Έτσι όρισε η αγάπη του Θεού, θέλοντας ο ένας να σωθεί με την βοήθεια του άλλου.\nΠάνω στη σχέση αυτή βασίζονται τα μνημόσυνα της Εκκλησίας μας, η οποία ανέκαθεν τα επιτελούσε και προσευχόταν για τους κεκοιμημένους. Αν δεν ωφελούσαν, δεν θα τα επιτελούσε και δεν θα εδέετο για τους κεκοιμημένους.\nΑ. Από την Αγία Γραφή:\nΤην πρώτη αναφορά την έχουμε στο βιβλίο του Νεεμία, όπου οι Ισραηλίτες παρακάλεσαν τον Θεό να συγχωρέσει τις αμαρτίες των προκεκοιμημένων Πατέρων τους.«Την εικοστή τέταρτη μέρα του ιδίου μήνα, άρχισαν οι Ισραηλίτες νηστεία. Φορούσαν πένθιμα ρούχα και έριχναν χώμα στο κεφάλι τους. Αυτοί είχαν χωρισθεί από όλους τους μη Ιουδαίους που υπήρχαν στην περιοχή τους και είχαν συγκεντρωθεί για να εξομολογηθούν τις αμαρτίες τις δικές τους και των προγόνων τους. Επί τρεις ώρες στέκονταν όρθιοι και άκουγαν την ανάγνωση από το βιβλίο του νόμου του Κυρίου του Θεού τους για να του ζητήσουν συγχώρεση» (Νεεμίας 9,1-5)\nΣτο βιβλίο Β’ Μακκαβαίων 12,36-45 αναφέρεται το εξής περιστατικό: Σε μια μάχη του Ιούδα με το Γοργία φάνηκε νικητής ο Ιούδας, πλην όμως είχε και νεκρούς. Μετά την μάχη «την επόμενη μέρα ήρθαν επειγόντως οι άνδρες του Ιούδα να μεταφέρουν τα πτώματα των σκοτωμένων και να τα θάψουν μαζί με τους συγγενείς τους στους τάφους των προγονών τους. Κάτω όμως από τα ρούχα του κάθε νεκρού βρέθηκαν μικρά ειδώλια των Θεών της Ιάμνειας, πράγμα που απαγορεύεται αυστηρά από τον Ιουδαϊκό νόμο. Έτσι έγινε σε όλους φανερό ότι αυτοί σκοτώθηκαν εξ αιτίας αυτών των αντικειμένων… Ο γενναίος Ιούδας κάλεσε τον λαό να μην αμαρτήσουν πλέον… κατόπιν συγκέντρωσε συνεισφορές από κάθε άνδρα και έστειλε στα Ιεροσόλυμα δύο χιλιάδες δραχμές ασήμι, για να χρηματοδοτηςει μία θυσία για την εξιλέωση της αμαρτίας αυτής. Αυτή τη θεάρεστη πράξη την έκανε επειδή πίστευε ότι υπάρχει ανάσταση νεκρών. Διότι αν δεν πίστευε ότι πρόκειται να αναστηθούν και αυτοί, θα ήταν περιττό και ανόητο να προσεύχεται γι’ αυτούς. Έτσι έκαναν την θυσία για την εξιλέωση των νεκρών, ώστε οι τελευταίοι να απαλλαγούν από την αμαρτία που είχαν διαπράξει».\nΣτην Καινή Διαθήκη αναφέρει ο Απόστολος Παύλος για τον Ονήσιμο που είναι ήδη νεκρός, στην Β’ προς Τιμόθεον επιστολή: «Είθε ο Κύριός μας Ιησούς Χριστός να δώσει να βρει έλεος από τον Κύριο και Πατέρα την ημέρα εκείνη τις Δευτέρας Παρουσίας» (Β’ Τιμ. 1,18).\nΥπάρχουν λοιπόν σαφή χωρία της Αγίας Γραφής που αναφέρονται στην προσευχή υπέρ των κεκοιμημένων.\nΓι’ αυτό και τα μνημόσυνα συναντώνται από τους πρώτους αιώνες στη ζωή της Εκκλησίας μας. Και τούτο, διότι, όπως γράφει ο Απόστολος Παύλος, ζωντανοί και νεκροί είμαστε «σώμα Χριστου και μέλη εκ μέρους» (Α’ Κορ. 12,27). Αυτά από το χώρο της Αγίας Γραφής.\nΒ. Από την Ιερά Παράδοση\nΙ. Πατέρες της Εκκλησίας\nΠλούσιες όμως είναι οι πληροφορίες που έχουμε από την Ιερά Παράδοση της Εκκλησίας μας.\n1. Οι Αποστολικές Διαταγές, ένα από τα αρχαιότερα βιβλία της Εκκλησίας μας, διδάσκουν ότι πρέπει να τελούνται για τους νεκρούς τρίτα, ένατα, τεσσαρακοστά και ενιαύσια μνημόσυνα.\n2. Ο Τερτυλλιανός, το 200 μ.Χ., ένας από τους αρχαιότερους εκκλησιαστικούς συγγραφείς, μνημονεύει συνέχεια των Λειτουργιών που εγένοντο υπέρ των κεκοιμημένων και ιδιαιτέρως στο βιβλίο του “Περί στεφάνου”.\n4. Ο Ιστορικός Ευσέβιος περιγράφοντας την μεγαλοπρεπή κηδεία του Μ. Κωνσταντίνου στο ναό των Αγ. Αποστόλων, αναφέρει ότι το σκήνος της μακαρίας ψυχής ήτο «συναγελαζόμενον τω του Θεού λαώ, θεσμών τε θείων και μυστικής λειτουργίας αξιούμενον».\n5. Ο αγ. Αμβρόσιος, επίσκοπος Μεδιολάνων (330-337 μ.Χ.), τελούσε καθημερινά Θεία Λειτουργία για τον Ουλεντιανό, τον Θεοδόσιο και τον Σατύρο.\n6. Ο Ιερός Αυγουστίνος (354-430 μ.Χ.) αφού εκθέτει την κηδεία της μητέρας του, αναφέρει ότι ενώ το σώμα της ευρίσκετο ακόμη στον τάφο προσφερόταν «κατά το ειωθός ή θυσία της ημετέρας απολυτρώσεως». Διότι, καθώς σημειώνει ο ίδιος παρακάτω, η ίδια η μητέρα του δεν θεωρούσε τίποτε άλλο τόσο σπουδαίο πράγμα, όσο το να αναφέρεται το όνομα της την ώρα της Θείας Λειτουργίας. Επίσης έγραψε ολόκληρο βιβλίο υπέρ των κεκοιμημένων με τον τίτλο «De curra pro mortuis».\n7. Ο Άγιος Κύριλλος Ιεροσολύμων στις Κατηχήσεις του αναφέρει ότι μετά τον Καθαγιασμό των Τιμίων Δώρων «μνημονεύομεν και των κεκοιμημένων, πρώτον Πατριαρχών, Αποστόλων, Προφητών, Μαρτύρων, όπως ο Θεός ευχαίς αυτών και πρεσβείαις προσδέξηται ημών την δέησιν».\n8. Ο Άγιος Ιωάννης ο Δαμασκηνός έχει κάνει ολόκληρη πραγματεία με τίτλο «Υπέρ των εν πίστει κεκοιμημένων».\n9. Ο Άγιος Ιωάννης ο Χρυσόστομος αναφέρει σχετικά: «Δεν νομοθετηθήκαν αυτά τυχαία από τους θείους Αποστόλους, το να θυμούμαστε δηλαδή αυτους που έφυγαν από τη ζωή αυτή κατά την διάρκεια των φρικτών μυστηρίων, γνωρίζουν ότι από αυτό προκύπτει πολύ κέρδος, μεγάλη ωφέλεια» (ΕΠΕ 21,440).\n10. Ο Άγιος Νεομάρτυς Ιάκωβος, το 1520 μ.Χ., όταν τον οδηγούσαν στο μαρτύριο, παρήγγειλε στους μαθητές του, να του κάνουν τα μνημόσυνα κατά την τάξη της Εκκλησίας.\n11. Και για να αναφερθούμε στον άγιο του αιώνα μας, τον Άγιο Νεκτάριο, έχει γράψει ολόκληρη πραγματεία με θέμα: «Περί αθανασίας της ψυχής και περί Ιερών μνημοσύνων», όπου με πλήθος πατερικών χωρίων και περιστατικών από τους βίους των αγίων της Εκκλησίας μας, αποδεικνύει την ωφέλεια που προέρχεται από τα μνημόσυνα.\nΙΙ. Από τις Θείες Λειτουργίες\nΣε όλες τις θείες Λειτουργίες αναφέρονται ευχές για τους κεκοιμημένους.\nΣτην αγία Λειτουργία του Αποστόλου Μάρκου αναφέρεται για τους κεκοιμημένους η εξής ευχή: «Και τούτων (για τους όποιους πρόσφερε ο ιερεύς την Θεία Λειτουργία κι προσευχήθηκε) και πάντων τας ψυχάς ανάπαυσον, Δέσποτα Κύριε ο Θεός ημών, εν ταις των αγίων σου σκηναίς… Αυτάς μεν ουν τας ψυχάς ανάπαυσον, Κύριε, και βασιλείας ουρανών αξίωσον».\nΣτην Θεία Λειτουργία του αγίου Ιακώβου του Αδελφοθέου μετά την ανάμνηση των Αποστολών, Προφητών, κ.λ.π. αναφέρονται τα εξής:«Μνήσθητι Κύριε, ο Θεός τών πνευμάτων και πάσης σαρκός, ων εμνήσθημεν και ων ουκ εμνήσθημεν ορθοδόξων, εκεί αυτους ανάπαυσον… Δος γενέσθαι την προσφοράν ημων ευπρόσδεκτον, ηγιασμένην έν Πνεύματι άγίω, εις έξιλασμόν των ημετέρων πλημμελημάτων και’ των του λαού άγνοημάτων και εις ανάπαυσιν των προκεκοιμημένων ψυχών».\nΣτην Θεία Λειτουργία του αγίου Κλήμεντος, μαθητού του αποστόλου Πέτρου αναφέρεται: «Έτι δεόμεθά σου Κύριε, και υπέρ της αγίας σου Εκκλησίας της από περάτων έως Περάτων… και πάντων, ων αυτός επίστασαι τα ονόματα» (ο Διάκονος προτρέπει τον λαό να δεηθή μαζί με τους ιερείς «υπέρ των εν πίστει αναπαυσαμένων»).\nΕπίσης στις Θείες Λειτουργίες του Αγίου Βασιλείου και του Αγίου Ιωάννου του Χρυσοστόμου γίνεται λόγος για τους κεκοιμημένους: «…μνήσθητι πάντων των κεκοιμημένων επ’ ελπίδι αναστάσεως ζωής αιωνίου, και ανάπαυσον αυτούς όπου επισκοπεί το φως του προσώπου Σου».\nΙΙΙ. Τα Δίπτυχα τις Εκκλησίας\nΟι προσευχές για τους κεκοιμημένους είναι Αποστολική Παράδοσις και φαίνεται από τα Δίπτυχα της Εκκλησίας.\nΕίναι δύο σανίδια ενωμένα μεταξύ τους, όπως οι πλάκες που είχε ο Μωυσής στις οποίες ήταν γραμμένος ο Δεκάλογος. Στα Δίπτυχα ήταν γραμμένα τα ονόματα των Ορθοδόξων. Σύμφωνα με την απόφαση της Ε’ Οικουμενικής Συνόδου μετά τον καθαγιασμό των Τιμίων Δώρων και δη μετά το «Άξιων έστιν» ή το «Επί σοι χαίρει Κεχαριτωμένη…» ο Διάκονος μνημόνευε τα ονόματα τα οποία ήταν γραμμένα στα Δίπτυχα. Αυτή η τάξις και σήμερα τηρείται στο Άγιο Όρος.\nΤα Δίπτυχα των κεκοιμημένων είναι και αυτά αρχαιότατα και αναφέρονται στην Θ. Λειτουργία του ευαγγελιστού Μάρκου.\nΣτα Δίπτυχα των ζώντων ήσαν γραμμένοι οι Αρχιερείς και οι αυτοκράτορες και όσοι ήταν στα αξιώματα και στις εξουσίες, και προ πάντων όσοι βοήθησαν στην Εκκλησία εκείνη, και γενικά όλος ο λαός. Αυτά τα δίπτυχα εφυλάσσοντο με μεγάλη ακρίβεια στο Ιερό από τους ιερουργούντες. Η ακρίβεια αυτή της διαφυλάξεως των Διπτύχων οφείλετο στο ότι από εδώ φαίνεται ότι έπρεπε οι άγιοι της Εκκλησίας να δοξάζονται ως Άγιοι, να μακαρίζονται οι ορθόδοξοι ως Ορθόδοξοι, να καταδικάζονται οι αιρετικοί ως αποστάται, και να μνημονεύωνται «οι εν πίστει τελειωθέντες, ων ο Κύριος γινώσκει τα ονόματα».\nΤις ευχές υπέρ των κεκοιμημένων και τις δεήσεις και συνεπώς τα μνημόσυνα, τα υποστηρίζει ή αδιαφιλονίκητη Αποστολική παράδοσις, από την οποία παραλάβαμε να ευχόμαστε στην Προσκομιδή των Τιμίων Δώρων υπέρ των κεκοιμημένων και να τοποθετούμε τις μερίδες τους ενώπιον του Αγίου Άρτου, κοντά στις μερίδες των ζώντων και κατόπιν μερίδες ζώντων και κεκοιμημένων να τοποθετούνται στο Άγιο Ποτήριο, όπου το Πανάγιο Σώμα και Αίμα του Κυρίου μας Ιησού Χριστού θα επισπάση τον αγιασμό και την απολύτρωση, ενώ ο ιερεύς λέγει «Απόπλυνον Κύριε τα αμαρτήματα των ενθάδε μνημονευθέντων δούλων σου τω Αιματί σου τω Αγίω• πρεσβείαις της Θεοτόκου και πάντων σου των αγίων. Αμήν».\nΙV. Οι Ομολογίες Πίστεως (16ος-17ος αιων.)\n1.Ομολογία Μητροφάνους Κριτοπούλου, Πατριάρχου Αλεξανδρείας(1589-1639)\nΣτην Ομολογία Μητροφάνους Κριτοπούλου Πατριάρχου Αλεξανδρείας αναφέρονται τα εξής που αφορούν κυρίως το θέμα μας:\n«Επενόησε η Εκκλησία του Χριστού να προσφέρει ευχές και ικεσίες για τους κεκοιμημένους, ώστε με τις προσευχές αυτές που αναπέμπει στον Θεό ή να απαλλάξουν τελείως από τα δεινά που τους κατέχουν, η να βρουν κάποια άνεση και παρηγοριά στην φυλακή που βρίσκονται οι ψυχές τους. «Ευχόμεθα, λέγει, ονομαστικά για εκείνους που εκοιμήθησαν, την πρώτη ημέρα, την τρίτη, την ενάτη, την εικοστή, την τεσσαρακοστή, κατόπιν μετά τρεις μήνες, μετά έξι μήνες, και τέλος μετά ένα χρόνο• και όσες φορές θέλουν να το κάνουν αυτό οι συγγενείς κείνου που έφυγε, δεν εμποδίζονται. Κάθε Σάββατο όμως όλου του χρόνου αναφέρονται προσευχές από την Εκκλησία για όλους τους νεκρούς που κοιμήθηκαν με ευσέβεια. Και αυτό γίνεται σε όλους τους ναούς. Και κάθε φορά που προσφέρεται η θεία Λειτουργία, πάντοτε μνημονεύονται και αυτοί».\n2. Ομολογία Πέτρου Μογίλα, Πατριάρχου Μόσχας(1596-1646)\nΑναφέρονται τα εξής στην Ομολογία αυτή: «Μεταμελείας και ευεργεσίας καιρός ουκ εστί μετά την ενθένδε αποβιώσαν• από τα οποία λόγια γίνεται φανερών, πώς υστέρα από τον θάνατον• η ψυχή δεν μπορεί να ελευθερωθεί ή να μετανοήσει και να κάμει τίποτες έργων οπου να λυτρωθεί από των δεσμών του Άδου• μόνον αι Θείε Λειτουγίαι, αι προσευχαί και έλεημοσύναι όπου γίνονται δι’ αυτήν από τους ζώντας, εκείνα την ώφελούσι πολλότατα και από τα δεσμά του Άδου την ελευθερούσιν».\nΕρμηνεύοντας το χωρίο Λουκά. 12,5• «Φοβήθητε τον εξουσίαν έχοντα βαλείν εις την γεννάν» γράφει• «Ουκ είπε τον μετά το αποκτείναι βάλλοντα εις την γεννάν, αλλά εξουσίαν έχοντα βαλείν (δηλαδή, δεν είπε μετά τον θάνατο να την βάλη στη γέεννα, αλλά ότι μπορεί να την βάλη)• διότι δεν βιάζονται στη γέεννα οπωσδήποτε οι αμαρτωλοί που πεθαίνουν, αλλά αυτό βρίσκεται στην εξουσία του Θεού• ώστε και η συγχώρεσης βρίσκεται και αυτή στην εξουσία του Θεού. Και αυτό το λέω για τις προσφορές και τις ελεημοσύνες που γίνονται για τους κεκοιμημενους, οι οποίες ωφελούν πολύ και αυτούς ακόμη που πέθαναν μέσα σε βαρεία αμαρτήματα. Διότι μετά τον Θάνατο δεν τις βάζει στην γέεννα τις ψυχές, αλλά έχει την εξουσία να τις βάλλει στη γέεννα. Ας μη σταματήσουμε λοιπόν εμείς να παρακαλούμε αυτόν που έχει την εξουσία να βάλη τις ψυχές στη γέεννα, αλλά δε χρησιμοποιεί αυτή την εξουσία, αλλά και μπορεί να συγχωρήσει».\n3.Ομολογία Δοσθέου Νοταρά, Πατριάρχου Iεροσολύμων(1641-1707)\nΤο έτος 1672 έγινε στα Ιεροσόλυμα Τοπική Σύνοδος όπου συζητήθηκε και το Θέμα των μνημοσύνων. Από εδώ μπορούμε να αντιληφθούμε και το μέγεθος του ζητήματος, ότι δηλαδή δεν είναι μία απλή παρένθεσης μέσα στα Θέματα της πίστεως, όταν μία Τοπική Σύνοδος αναγκάζεται να λαβή θέση επ’ αυτού. Στην Ομολογία λοιπόν του Δοσιθέου, πατριάρχου Ιεροσολύμων, στο 18ο όρο αναφέρονται τα εξής: «Πιστεύουμε ότι οι ψυχές των κεκοιμημένων ευρίσκονται ή σε άνεση ή σε οδύνη, ανάλογα με τα έργα τα οποία έκανε καθένας…» … « Ελευθερούσθαι δε δια της άκρας αγαθότατος δια της δεήσεως των Ιερέων, δια ευποιών, δια των απηχουμένων ένεκα οι έκαστου συγγενείς επιτελούσι, μεγάλα μάλιστα δυναμένης της αναίμακτου Θυσίας, ιδίως υπέρ των κεκοιμημένων συγγενών έκαστος και κοινώς υπέρ πάντων η Καθολική και Αποστολική οσημέραι ποιεί Εκκλησία». Εννοείται βεβαία ότι δεν γνωρίζουμε τον χρόνο της απαλλαγής. Και συμπληρώνει: «Ότι γαρ γίνεται ελευθερία των τούτων από των δεινών και προ της κοινής αναστάσεώς τε και κρίσεως είδαμεν και πιστεύομεν, πότε δε αγνοούμεν». Με απλά λόγια• «Το ότι αυτοί – ελευθερώνονται από τα δεσμά τους και πριν από την κοινή ανάσταση και κρίσι, το γνωρίζουμε και το Πιστεύουμε, πότε όμως το αγνοούμε.\nV. Οι βίοι των αγίων\nAπό τους βίους των αγίων πληροφορούμαστε την ωφέλεια που προκύπτει από τα μνημόσυνα.\nΣτον βίο του Αγίου Μακαρίου του Αιγυπτίου αναφέρεται το εξής περιστατικό: “Περπατώντας κάποια μέρα στην έρημο συνάντησε να κρανίο. Το σκούντησε με το ραβδί του και ρώτησε. Ποιος είσαι εσύ; Και απάντησε το κρανίο λέγοντας ότι εγώ ήμουν αρχιερέας των ειδώλων και των ειδωλολατρών που έμεναν στον τόπο αυτό. Εσύ είσαι ο Μακάριος ο πνευματικός; Να γνωρίζεις ότι την ώρα που θα σπλαχνισθείς αυτούς που βρίσκονται στην κόλαση και προσευχηθείς γι’ αυτούς, ελευθερώνονται λίγο και βρίσκουν κάποια ανακούφιση”.\nΑναφέρεται και στον βίο της Αγίας Θέκλας το εξής: Όταν την συνέλαβε ο ηγεμόνας Αλέξανδρος για να μαρτυρήσει, πριν από το μαρτύριο την παρέδωσε στην πλούσια και ευμενέστατη Τρύφαινα για να την φυλάει μέχρις ότου έλθη η ώρα της θηριομαχίας. Ή θυγατέρα της Τρύφαινας είχε αποθάνει πριν από λίγες μέρες.\nΠαρουσιάσθηκε στην μητέρα της και της είπε: «Μήτερ μου, αγάπα αυτήν την ξένην Θέκλαν, και έχε την αντ’ έμού θυγατέρα σου, διότι είναι δούλη του Θεού, και δύναται να κάνη δέησιν και να με βάλη ο Κύριος στον τόπο των Δικαίων». Μόλις ξύπνησε η Τρύφαινα, είπε στην αγία: «Τέκνον μου, δεύτερον σε παρακαλώ, κάμε μου την καλωσύνην αυτήν, και δεήσου του Χριστού σου, να αναπαύση την θυγατέρα μου εις ζωήν την αιώνιων, ότι μου εζήτησε δι’ οράματος».\nΤότε η αγία αφού σήκωσε τα χέρια της στον ουρανό και προσευχήθηκε είπε: «Κύριέ μου, Ιησού Χριστέ, Υιέ του αληθούς και ζώντος Θεού, επάκουσόν μου, της δούλης σου, και ανάπαυσον την Φαλκονίλλαν εις ζωήν την αιώνιον, κατά το θέλημά Σου το Άγιον» (βλ. Συναξ. 24ης Σεπτεμβρίου).\nΑναφέρεται για τον άγιο Γρηγόριο τον Διάλογο ότι με την προσευχή του έσωσε τον αυτοκράτορα Τραϊανό, πλην όμως άκουσε φωνή από τον Θεό που έλεγε: «της ευχής σου ήκουσα και συγγνώμην Τραϊανώ δίδωμι». Εσύ όμως στο εξής να μην προσεύχεσαι για τους ασεβείς.\nΗ βασίλισσα Θεοδώρα πάλι με τις ευχές των Ιερέων ελευθέρωσε τον σύζυγό της αυτοκράτορα Θεόφιλο από τα δεσμά της κολάσεως.\nΠολλά παρόμοια περιστατικά αναφέρονται στους βίους των οσίων και θεοφόρων Πατέρων που με τις προσευχές και τις δεήσεις βοήθησαν πολλούς. Και ακόμη περισσότερα μπορούν να λεχθούν και να γραφούν από τους σημερινούς λειτουργούς του Υψίστου, που με τις Λειτουργίες μπορούν και βοηθούν ψυχές κεκοιμημένων χριστιανών.\nΠότε όμως πρέπει να τελούνται τα μνημόσυνα;\nΟ Άγιος Ισίδωρος ο Πηλουσιώτης αναφέρει ότι τελούνται την τρίτη ημέρα εις ανάμνηση της τριημέρου Αναστάσεως του Κυρίου. Την 9η ημέρα εις τύπων των αγγελικών δυνάμεων. Την 40ήν σύμφωνα με τον παλαιών τύπων, διότι και οι Ιουδαίοι όταν απέθανεν ο Μωυσής τον πένθησαν για σαράντα μέρες.\nΟ Συμεών Θεσσαλονίκης στα τριήμερα και στα εννιάμερα βλέπει άλλο συμβολισμό: «Τα τρίτα τελούνται υπέρ του κεκοιμημένου, διότι ο άνθρωπος δια της Αγίας Τριάδος έλαβε το είναι και διότι μεταστάς θέλει αλλοιωθεί και θέλει φανεί εις το αρχαίoν καλλώπισμα, εις το οποίον ήτο προ της παραβάσεως ή και εις καλλίτερoν ίσως. Τα ένατα δια να συνταχθή το πνεύμα του ως άυλον, και της ιδίας φύσεως μετά των αγγέλων… Τα δε τεσσαράκοντα δια την του Σωτήρος Ανάληψιν, ήτις έγινε μετά την Ανάστασιν μετά τον αριθμόν αυτόν των ημερών, δια να αναληφθή και αυτός τότε, όταν αναστηθή… και διά να προϋπάντηση τον Κριτήν…»\n«Ευχόμεθα ονομαστικά για εκείνους που εκοιμήθησαν, την Πρώτη ημέρα, την Τρίτη, την Ενάτη, την Εικοστή, την Τεσσαρακοστή, κατόπι μετά τρεις μήνες, μετά έξι μήνες, και τέλος μετά ένα χρόνο και όσες φορές θέλουν να το κάνουν αυτό οι συγγενείς εκείνου που έφυγε, δεν εμποδίζονται. Κάθε Σάββατο όμως όλου του χρόνου αναφέρονται προσευχές από την Εκκλησία για όλους τους νεκρούς που κοιμήθηκαν με ευσέβεια. Και αυτό γίνεται σε όλους τους ναούς. Και κάθε φορά που προσφέρεται η Θεία Λειτουργία, πάντοτε μνημονεύονται και αυτοί».\nΤο πρώτο Ψυχοσάββατο το όρισαν οι Πατέρες την Κυριακή προ της Κρίσεως (Απόκρεω). Αυτή τη μέρα η Εκκλησία τελεί μνημόσυνα για τα παιδιά της που πέθαναν σε ξένη γη, είτε στη Θάλασσα, είτε στην έρημο, γι’ αυτούς δεν έχουν γίνει κανονικά μνημόσυνα και έχουν στερηθεί την ωφελεία τους. Οι Θείοι Πατέρες κινούμενοι από φιλανθρωπία όρισαν να τελούνται μνημόσυνα όπερα όλων «των κεκοιμημένων», για να συμπεριλαμβάνονται και εκείνοι που δεν τους έγιναν ειδικά μνημόσυνα.\nΓια ποιο λόγω όμως διάλεξαν οι Πατέρες αυτό το Σάββατο; Επειδή θα τοποθετούσαν την επόμενη μέρα τη Δευτέρα Παρουσία του Χριστού, ταιριαστά μνημονεύουν και τις ψυχές, για να παρακαλέσουν τον φοβερό Κριτή να χρησιμοποίηση τη συνηθισμένη του συμπάθεια και να τις κατάταξη στην απόλαυση που τους υποσχέθηκε.\nΤο δεύτερο Ψυχοσάββατο το τελεί η Εκκλησία μας εννέα μέρες μετά την Ανάληψη του Σωτήρος μας Ιησού Χριστού, δηλαδή το Σάββατο προ της Πεντηκοστής.\nΣτο μνημόσυνο αυτό η Εκκλησία μας μνημονεύει όλους τους ευσεβείς κοιμηθέντες από Αδάμ μέχρι σήμερα. Προσεύχεται γι’ αυτούς και ζητά από το Χριστό, που αναλήφθηκε στους ουρανούς και κάθισε στα δεξιά του Πατρός, να τους αξίωση την ώρα της Κρίσεως να δώσουν καλή απολογία σ’ Αυτόν που Θα κρίνει όλη τη γη. Να παρασταθούν στα δεξιά Του, στη χαρά, με το μέρος των δικαίων και στην φωτεινή τάξη των αγίων. Να γίνουν άξιοι κληρονόμοι της Βασιλείας και δεν εύχεται μόνο για τους Χριστιανούς, διότι δεν ήταν κανένας χριστιανός από Αδάμ μέχρι Χριστού, αλλά για όλους τους ανθρώπους. Στο σημείο αυτό μπορεί να δη κανείς την αγάπη της Εκκλησίας μας για όλο το ανθρώπινο γένος.\nΚαι όλα αυτά διότι η υπόθεσης του μνημόσυνου είναι στενά συνδεδεμένη με τη Θεία Λειτουργία. Η υπόθεσης του μνημόσυνου δεν είναι μόνον υπόθεσης ανθρώπων, αλλά κυρίως του Χριστού. Από εκεί θα ζητηήσουμε βοήθεια, και αυτή την βοήθεια μπορεί να την προσφέρει μόνον η Θεία Λειτουργία. Τα άλλα πρέπει να γίνονται, αλλά δεν είναι μνημόσυνα, είναι απλώς ένα Τρισάγιο, μία προσευχή υπέρ αναπαύσεως της ψυχής του προσφιλούς μας νεκρού.\nΓι’ αυτό προσφέρουμε στην Εκκλησία την προσφορά, τον οίνον και κατάλογο των ονομάτων για τα οποία προσφέρονται τα δώρα αυτά.\nΣτη μνημόνευση αυτή ιδιαίτερα επιμένει ο Συμεών Θεσσαλονίκης τονίζοντας την μεγάλη ωφελεία που αποκομίζει η ψυχή από την τέλεση τις Θείας Λειτουργίας.\n«Την τρίτη ημέρα», σημειώνει ο Συμεών Θεσσαλονίκης, από την κοίμηση του ανθρώπου «γίνονται τα λεγόμενα τρίτα, προσφέρομε εις τον Θεόν εκ σπερμάτων σίτου και εκ διαφόρων άλλων καρπών. Τι δε δηλουσών οι καρποί; δηλουσών ότι και ο άνθρωπος σπέρμα είναι και ως καρπός εκ της γης και ότι καταβαλλόμενος εις την ζην τώρα, ως σίτος παλιών με την δύναμιν του Θεού θέλει εξαναστηθεί, και αφού τρόπον τινά αναβλαστήσει εν τω μέλλοντι, τότε τέλειος και ζων θέλει προσεχθεί εις τον Χριστόν, επειδή, καθώς ο παρών καρπός θάπτεται μεν εις την ζην, βλαστάνει δε μετά ταύτα και τελεσφορεί, και αναδίδει πλούσιον τον καρπόν, με τον αυτόν τρόπον και ο άνθρωπος, διδόμενος τώρα εις την γην ένεκα του θανάτου, θέλει αναστηθεί πάλιν. Λέγει τούτο και ο Παύλος δηλών με το παράδειγμα των σπερμάτων την Ανάσταση».\nΑυτά αναφέρει σχετικά με τα κόλλυβα και το υλικό που χρησιμοποιείται, αλλά και το συμβολισμό του ο Συμεών Θεσσαλονίκης.\nΗ παράδοσις αυτή των κολύβων συναντάται από τα μέσα του 4ου αιώνος. Μέχρι τότε προσέφερε, κατά τα ιερά μνημόσυνα, ψωμί και κρασί με ελιές ή τυρί ή ρύζι. Εκείνοι που εδέχοντο αυτή την προσφορά ηύχοντο το «μακαρία ή μνήμη αυτού». Γι’ αυτό και ελέγοντο «μακαριαί». Απομεινάρια αυτών των εκδηλώσεων είναι τα σημερινά αρτίδια και ο καφές τα οποία προσφέρονται κατά τα μνημόσυνα σήμερα από τους συγγενείς του κοιμηθέντος.\nΥπάρχουν μερικοί που αντί μνημοσύνου κάνουν κάποια δωρεά εις μνήμην του αποθανόντος, «αντί μνημοσύνου». Άλλο όμως το μνημόσυνο και άλλο η ελεημοσύνη που μπορεί να κάνει κάποιος. Τίποτε, καμιά ελεημοσύνη δεν μπορεί να αντικαταστήσει την Θεία Λειτουργία, όπου προσφέρεται «ο Αμνός του Θεού, ο αίρων την αμαρτίαν του κόσμου». Γι’ αυτό προσφέρουμε στην Εκκλησία το πρόσφορο και το νάμα, που μεταβάλλονται σε Σώμα και Αίμα Χριστού.\nΑπό αυτό το πρόσφορο θα βγει και ή μερίδα του κεκοιμημένου, που τοποθετείται πάνω στο Δισκάριο, δίπλα στις μερίδες των αγίων και των Δικαίων της Εκκλησίας. Εκεί βρίσκεται και όλη η Εκκλησία, η Στρατευομένη και η Θριαμβεύουσα.\n«Είναι μεγάλη τιμή, τονίζει ο Ιερός Χρυσόστομος, να αναφερθεί και το όνομα του δικού μας εκεί που βρίσκεται ο Χριστός και ολόκληρη η Εκκλησία. Διότι πρόσεχε. Αναγγέλλεται τότε το φρικτό Μυστήριο, ότι ο Θεός έδωσε τον Εαυτό του για τη σωτηρία της οικουμένης…»\nΕπομένως η μεγαλύτερη και η σπουδαιότερη βοήθεια που μπορεί να δοθεί σε έναν που έχει αναχωρήσει από τη ζωή αυτή, είναι αυτή που προσφέρεται με την μνημόνευση του ονόματος του στη Θεία Λειτουργία.\nΑυτό που δεν μπορούν να το κάνουν τα αγαθά που δίνονται στους φτωχούς, αυτό μπορεί να το κάνη η προσευχή ενός δικαίου. Πόσο περισσότερο η Θεία Λειτουργία!\nΚοινή είναι η μαρτυρία των Πατέρων της Εκκλησιάς αλλά και της ιδίας της Εκκλησίας από την πείρα των λειτουργών της ότι μεγάλη είναι η ωφελεία που προκύπτει από αυτά.\nΑς δούμε όμως τι λένε οι μεγάλοι Πατέρες για την ωφέλεια που προέρχεται από τα μνημόσυνα.\nΑναφέρει ο Ιερός Δαμασκηνός ότι ο Θεός θέλει πολύ να ευεργετούμεθα όλοι από όλους και ζώντες και μετά Θάνατον.\nΤους λόγους του Κυρίου και την φιλάνθρωπη βουλή Του έχουν υπ’οψιν τους οι θειοι Πατέρες όταν ομιλούν για τα μνημόσυνα και την ωφέλεια που προέρχεται από αυτά. Και όπως δεν γνωρίζουμε και δεν μπορούμε να θέσουμε όρια στην αγάπη του Θεού, στην αγάπη αυτή του Θεού βασιζόμαστε και στην ωφέλεια που προέρχεται από τα μνημόσυνα.\nΑναφέρει σχετικά: «Δεν γίνονται άσκοπα οι προσφορές για τους απελθόντες, ούτε οι ελεημοσύνες. Όλα αυτά έχει προστάζει το Άγιο Πνεύμα, διότι θέλει να ωφελούμαστε ο ένας από τον άλλον. Ωφελείται εκείνος από εσένα και εσύ από εκείνον… Να μην αμφιβάλλεις ότι ο νεκρός θα κερδίσει κάποια ωφέλεια…».\nΣτη συνέχεια παρουσιάζει μεγάλη τιμή τη μνημόνευση του ονόματος κατά την Θεία Λειτουργία.\n«Δεν νομοθετήθηκαν από τους αγίους Αποστόλους χωρίς λόγω οι ευχές για τους απελθόντες κατά την διάρκεια της προσφοράς του φρικτού μυστηρίου της Θείας Λειτουργίας. Γνώριζαν ότι προκύπτει μεγάλο κέρδος και πολύ ωφέλεια γι’ αυτούς. Όταν ένας ολόκληρος λαός υψώνει τα χέρια του σε προσευχή και μαζί με όλο το Ιερατείο προσφέρουν τη φρικτή θυσία, πως να μην πετύχουμε με τις ικεσίες μας την θεϊκή ευσπλαχνία; Αλλά αυτό αφορά τους απελθόντας πιστούς».\n«Κανένα άλλον δεν είναι τόσον ωφελίμων εις τον κεκοιμημένον, μήτε τόσης ευφροσύνης αίτιον και φωτισμού και ενώσεως προς τον Θεόν, καθώς αυτό διότι αυτό το ίδιον Αίμα του Κυρίου είναι εκείνο το οποίον χύνεται υπέρ ημών των αχρείων εις αυτήν την θυσίαν, και αυτό το ίδιον θείον Σώμα είναι εκείνο το οποίον θυσιάζεται επάνω εις το άγιον θυσιαστήριον».\nΟ Άγιος Γρηγόριος Νύσσης «επωφελές και θεάρεστον» χαρακτηρίζει το να μνημονεύεται κάποιος την ώρα της τελέσεως της θείας Λειτουργίας.\nΟ Άγιος Κύριλλος Ιεροσολύμων χαρακτηρίζει «μεγίστην την όνησιν», πάρα πολλή μεγάλη την ωφέλεια που Προέρχεται από την προσευχή αυτή.\nΚαι ο Άγιος Αθανάσιος αναφωνεί: «Και αν ακόμη στον αέρα πεθάνει ο ευσεβής, μη διστάσεις να προσφέρεις γι’ αυτόν λάδι και κερί. Διότι αυτή την Προσφορά την δέχεται ο Θεός και ανταποδίδει την ωφέλεια».\nΚαι όπως όταν κάποιος πατέρας έχει άρρωστο παιδί και αυτό δεν μπορεί να προσφέρει για τον εαυτό του στο ναό λάδι και κερί και θυμίαμα, και αντί γι’ αυτό τα προσφέρει ο πατέρας του, και την προσφορά αυτή την δέχεται ο Θεός το ίδιο συμβαίνει και με την περίπτωση των νεκρών: Επειδή αυτοί δεν έχουν πλέον το σώμα για να μπορέσουν να βοηθήσουν τον εαυτό τους, τους βοηθούν με τις προσφορές που κάνουν για χάρη τους οι φίλοι και συγγενείς τους.\nΓι’ αυτό δεν πρέπει να παραλείπουμε τα ιερά μνημόσυνα. Ιδιαιτέρως όμως πρέπει να μνημονεύονται τα ονόματα κατά την χωράν της φρικωδέστατης θυσίας, διότι αυτή μας δόθηκε για τον σκοπό αυτό.\nΠώς όμως ωφελούν; Το πράγμα είναι μυστήριο. Δεν μπορεί να το ερμηνεύσει ο ανθρώπινος νους. Το 1652, όπως αναφέρθηκε παραπάνω, συγκροτήθηκε στα Ιεροσόλυμα Τοπική Σύνοδος Πατριαρχών, όπου μελετήθηκε και το θέμα αυτό. Αυτό δείχνει ότι το θέμα των μνημοσύνων δεν είναι μία παρωνυχίδα. Κατέχει κάποια θέση σημαντική μέσα στην Εκκλησία μας.\nΤο ότι ωφελούνται το πιστεύουμε και το γνωρίζουμε. Το πώς όμως και πότε, αυτό ανήκει στην κρίση του Δίκαιου Θεού.\n«Ως δεν δυνάμεθα να καθορίσωμεν πώς ο Θεός, ο διέπων τον κόσμων καθ ορισμένους νόμους, προσδιορίζεται υπό τίνος ευχής και επεμβαίνει της πορείας των φυσικών και των ανθρωπίνων πραγμάτων, ούτως αδύνατον να κατανοήσομε πώς αι ευχαί ώφελούσι τους κεκοιμημένους».\nΌταν οι νεκροί είναι δεκτικοί του Θείου ελέους.\nΓια εκείνον που έφυγε τελείως αμετανόητος δεν υπάρχει κάποια μεγάλη ωφελεία από τα μνημόσυνα. Το ότι όμως και εκείνος μπορεί να βρει κάποια αναψυχή είναι ομολογημένο αυτό από τους Πατέρες της Εκκλησίας.\nΚαθώς και για τους αιρετικούς που βρίσκονται εκτός Εκκλησίας.\nΕκείνοι που έζησαν εδώ χριστιανικά και δεν μπόρεσαν να τελειωθούν έχουν πολύ μεγάλη ωφέλεια από τα μνημόσυνα. Πόση δε γνωρίζουμε. «Μη αμφέβαλλε ότι καρπώσηται τι χρηστόν», τονίζει ο Ι. Χρυσόστομος.\nΠόση όμως είναι η ωφέλεια αυτή και μέχρι ποίου σημείου φθάνει δε μπορούμε να το γνωρίζουμε. Εκείνο που γνωρίζουμε και που τονίζεται από τους Πατέρες της Εκκλησίας είναι μεγάλη ωφελεία που προκύπτει από τα μνημόσυνα για εκείνους που δεν έφυγαν τελείως αμετανόητοι.\nΓράφει ένας σύγχρονος εκκλησιαστικός συγγραφέας: «Γνωρίζω ότι υπάρχουν ηθικά πτώματα στα οποία ενέσεις δεν ισχύουν. Αλλά επίσης γνωρίζω ότι υπάρχουν αμαρτωλοί, και αυτοί είναι οι περισσότεροι, που μωλωπίστηκαν, αλλά δεν απέθαναν, έπεσαν μεν, αλλά κρατώντας στα χέρια το ξίφος, που είδαν τις τελευταίες ώρες την ασχήμια τους και ανάμιξαν κάποιο υπόκωφο «μνήσθητι μου, Κύριε» με τα τελευταία τους παραληρήματα. Και ποιος είναι εκείνος που θα υποστήριξη με πείσμα ότι δεν ωφελούν οι δεήσεις των πιστών; Η μέση κατάστασης των ψυχών είναι κατάστασης εισαγωγική. Κατά την έξοδο της ψυχής από τη ζωή αυτή, έχει γίνει κάποια κρίσις, αλλά ή τελική κρίσις που θα λαβή η ψυχή την τελική της θέση για την αιωνιότητα, δεν έχει γίνει ακόμη».\n– Και προσθέτει: «Εφ’ όσον η τελευταία απόφασης του κριτού δεν βγήκε ακόμη, εφ’ όσον το κράτος του Χριστού φθάνει από τα επουράνια και τα επίγεια μέχρι και τα καταχθόνια, εφ’ όσον το “πορεύεσθε απ’ εμού” δεν ακούστηκε, καλλίτερη στάσης της Εκκλησιάς είναι η στάσης της δεήσεως, της προσευχής υπέρ των νεκρών αυτής».\nΤι όμως συμβαίνει με τις περιπτώσεις εκείνες κατά τις οποίες υπάρχουν άνθρωποι που έφυγαν τελείως αμετανόητοι και δεν πρόλαβαν να ετοιμασθούν καθόλου;\nΗ απάντησης του λόγου του Θεού είναι σαφής. Το ίδιο και ή διδασκαλία των Πατέρων της Εκκλησίας μας, οι οποίοι τονίζουν καθαρά ότι η παρούσα ζωή αποτελεί το στάδιο του αγώνος, η μέλλουσα της ανταποδόσεως.\n«Ας μη κλαίμε γι’ αυτούς που πέθαναν αλλά γι’ αυτούς που πέθαναν στην αμαρτία. Αυτοί είναι άξιοι για θρήνους και κοπετούς και δάκρυα… Όσο ζούσαν εδώ μπορούσε κανείς να ελπίζει σε αλλαγή και βελτίωση… Δεν μπορεί κανείς να μετανοήσει όταν φύγει από τη ζωή αυτή.\nΚανένας αθλητής δεν μπορεί να παλαίψεί όταν τελειώσουν οι αγώνες και βγει από το στίβο και έχουν σκορπισθή οι θεατές… Όσο είμαστε εδώ μπορούμε σίγουρα να ελπίζουμε. Όταν όμως πάμε εκεί, δεν είμαστε πλέον κύριοι μετανοίας, δεν είναι πια στο χέρι μας ή μετάνοια, ούτε μπορούμε να ξεπλύνουμε τα αμαρτήματα μας. Γι’ αυτό πρέπει αδιάκοπα να ετοιμαζόμαστε για την έξοδο μας…».\nΠλην όμως και σε αυτές τις πιο δύσκολες περιπτώσεις οι Πατέρες της Εκκλησίας μας δεν μας αφήνουν απαρηγόρητους.\n«Ας τους βοηθήσουμε όσο μπορούμε «βοηθήσωμεν αυτοίς κατά δύναμιν», επινοήσωμεν δι’ αυτούς τινά βοήθειαν (κάποια βοήθεια), μικράν μεν, βοηθείν όμως δυναμένην». Πώς και με ποιο τρόπο; Και απαντά: Ευχόμενοι και εμείς οι ίδιοι και παρακαλούντες και άλλους να προσεύχονται γι’ αυτούς. Με ελεημοσύνες και προσευχές που θα κάνουμε γι’ αυτούς που έφυγαν στην αμαρτία. Αυτά γίνονται για να λάβουν οι κεκοιμημένοι κάποια παρηγοριά, «παραμυθιών τινά». Διότι, αν τα παιδιά του Ιώβ τα καθάριζε η θυσία του πατέρα τους, γιατί αμφιβάλλεις ότι κερδίζουν κάποια ωφέλεια οι νεκροί μας από τις προσευχές και τις ελεημοσύνες που κάνουμε γι’ αυτούς;\nΜάλιστα ο Άγιος Κύριλλος Ιεροσολύμων είναι ακόμη πιο εντυπωσιακός και πιο παρηγορητικός, Θα λέγαμε, στο θέμα μας ακόμη και από τον Άγιο Ιωάννη τον Χρυσόστομο.\nΣε μία ερώτηση που του υποβλήθηκε στο «Τι ωφελείται η ψυχή που έφυγε με τα αμαρτήματά της από τον παρόντα κόσμο;» απαντά με ένα παράδειγμα. Φαντάζεται βασιλιά ο οποίος εξόρισε υπηκόους που επαναστάτησαν εναντίον του. Στον βασιλιά αυτόν παρεμβαίνουν ενδιαφερόμενοι, φίλοι των εξόριστων, οι οποίοι αφού πλέξουν τον στέφανο τον προσφέρουν στο βασιλιά «υπέρ των εν εξορίαις».\nΚαι ερωτά 0 άγιος: Ο βασιλιάς, δεν θα υποχώρηση στις επίμονες αυτές παρακλήσεις ώστε να δόση στους εξόριστούς του «άνεσιν των κολάσεων;»\nΚατά παρόμοιο τρόπο, συνεχίζει, όταν και μείς προσφέρουμε στον Θεό δεήσεις υπέρ των κεκοιμημένων, και αν ακόμη αυτοί είναι αμαρτωλοί, δεν πλέκουμε και δεν προσφέρουμε στέφανων αλλά «Χριστόν εσφαγιασμένον υπέρ των αμαρτημάτων προσφέρομεν, ζητούντες και λαμβάνοντες συγγνώμην» από τον φιλάνθρωπο Θεό γι’ αυτούς και για μας. Ποιος όμως μπορεί να γνωρίζει από εμάς ποιος έφυγε εν μετανοία και ποιος όχι; Ποιος μπορεί να ισχυρισθεί ότι είναι καρδιογνώστης και να προδικάσει κάποιον από τους συνανθρώπους μας; Που γνωρίζουμε τι έγινε από το διάστημα της γέφυρας μέχρι το ποτάμι, να διάστημα αρκετό για να πει κάποιος ένα “μνήσθητί μου Κύριε;”. Το σχέδιο του Θεού μας απαγορεύει να κρίνουμε οποιονδήποτε άνθρωπο. Εμείς ας κάνουμε ότι μπορούμε, ας βοηθήσουμε τους ανθρώπους μας κατά δύναμιν, και τα αλλά ας τα αφήσουμε στην αγάπη και την φιλανθρωπία του Θεού, η οποία όρια δεν έχει. Γι’ αυτό και η Εκκλησία μας δεν προδικάζει κανένα, αλλά προσφέρει την αγάπη της σε όλα της τα μέλη της.\n“Ως απόδειξη της ωφελείας από τα μνημόσυνα αυτών που έχουν πεθάνει με βαριά αμαρτήματα ή έχουν κάποιο δεσμό”, αναφέρει ο Άγιος Νεκτάριος.\nΗ ωφέλεια συνδέεται άμεσα με τη χριστιανική αρετή. Ενισχύεται πίστις στην πέραν του τάφου ζωή. Ενισχύεται ελπίδα στο έλεος του Θεού. Κηρύττει την διαρκή παρουσία του Χριστου στον κόσμο. Διδάσκει πώς ό άνθρωπος είναι ούρανοπολίτης. Μεταβαίνει από τη στρατευομένη Εκκλησία της γης, στη Θριαμβευουσα Εκκλησία του ουρανού. Ώ Χριστός εισακούει τις δεήσεις όλων και λυγίζει στις πρεσβείες των Αγίων και της Θεοτόκου.\nΗ ελπίδα της σωτηρίας των χριστιανών δεν χάνεται και μετά τον θάνατο. Παρέχεται συγχώρεση των αμαρτημάτων σε αυτους που γίνονται μνημόσυνα εισακούοντας ο φιλάνθρωπος Θεός τις δεήσεις της Εκκλησίας μας. Ή οριστική απόφασης του Θεού για την μέλλουσα αμοιβή η τιμωρία δεν εκδόθηκε ακόμη αυτή επιφυλάσσεται για την Δευτέρα και Φρικτή Παρουσία. Μέχρι τότε η Εκκλησιά μπορεί να αναπέμπει δεήσεις και ικεσίες για τα μέλη της. Όπως στη Στρατευομένη Εκκλησία αυτοί που βρίσκονται σε εκκλησιαστική τιμωρία για τις αμαρτίες που διέπραξαν, στερούνται τα Θεία μυστήρια, έτσι και στην Θριαμβεύουσα, αυτοί που πέθαναν με τις αμαρτίες είναι μακριά από τους αγίους και τους δικαίους.\nΑναπτύσσεται η φιλαδελφία. Ανακουφίζονται οι ζώντες και θλιβόμενοι για τον θάνατο του προσφιλούς\nτων προσώπου. Διότι ο θάνατος είναι πικρός, δημιουργεί θλίψη αφόρητη. Χωρίζει απότομα προσφιλείς. Η προσευχή και το μνημόσυνο είναι ο μόνος τρόπος επικοινωνίας μαζί τους. Δεν υπάρχει άλλος τρόπος επικοινωνίας με τα προσφιλή μας πρόσωπα. Γίνεται ανάμνηση του θανάτου. Ενθύμηση της ματαιότητας του κόσμου και των πραγμάτων αυτου. Παρακίνηση προς την αρετή και την ενάρετη Πολιτεία. Ενθάρρυνση για ευεργεσίες και αγαθοεργίες.\nΈτσι, τονίζει ο ιερός Δαμασκηνός, «ο Θεός βούλεται ίνα υπ’ αλλήλων οι πάντες ευεργετούμεθα και ζώντες και μετά θάνατον», αφού προσφέρουμε Χριστόν «έσφαγιασμένον υπέρ των ημετέρων αμαρτημάτων εξιλεούμενοι υπέρ αυτών και ημών τον φιλάνθρωπον Θεόν», όπως τονίζει και ο άγιος Κύριλλος Ιεροσολύμων.\nΑδελφοί μου, αντί να περιμένουμε μετά θάνατον τις ευχές και τα μνημόσυνα άλλων για μας, δεν θα ήταν καλλίτερα να φροντίζουμε από τώρα για την αθάνατη ψυχή μας, έχοντας στην διάθεση μας όλα τα σωστικά μέσα της αγίας μας Εκκλησίας; Επειδή λοιπόν είναι τόσο αβέβαιη η ημέρα του θανάτου ας είμαστε πάντοτε έτοιμοι μήπως σήμερα “είμεθα εν τω βίω και αύριον εν τω μνημείω»….\nΕπίκαιρα & Διαχρονικά Κείμενα, Θεολογικά Άρθρα\nΤου Αρχιμανδίτου Κυρίλλου Κωστοπούλου, Ιεροκήρυκος Ι. Μ. Πατρών, Δρος Θεολογίας\nΟ άνθρωπος θέλει να πιστεύει στον Θεό Δημιουργό του και να μιλάει γι’ Αυτόν. Είναι μία ανάγκη αυθόρμητης αναφοράς σε κάτι πιο πάνω από τον ίδιο, σε κάποια ύπαρξη πολύ ανώτερη απ’ αυτόν. Προσπαθεί κυρίως ο σημερινός άνθρωπος να είναι συνεπής σε ένα μεγάλο ποσοστό προς αυτήν την ιδεολογία του. Τι σημαίνει αυτό; Σημαίνει ότι πρακτικά πιέζει τον εαυτό του να μετέχει στην ζωή της Ορθοδόξου Εκκλησίας με την μορφή εκπληρώσεως ορισμένων «υποχρεώσεων».\nΑυτή η μετοχή «στις θρησκευτικές υποχρεώσεις» τον κάμνει να καυχάται ότι είναι ιδεολογικώς εντάξει. Έτσι, θεωρεί τον εαυτόν του ως ορθόδοξο χριστιανό, ενταγμένο στον χώρο της Εκκλησίας. Στην ουσία δεν είναι τίποτε άλλο παρά ένας θρησκευτικός – θρησκόληπτος άνθρωπος. Ένας ιδεολογικά βεβαιωμένος για την αποδοχή του Θεού Δημιουργού και τυπικά συνεπής στις «υποχρεώσεις» που απορρέουν από την θρησκευτική ιδεολογία του.\nΌμως, πρέπει να γνωρίζει αυτός ο θρησκευτικός άνθρωπος ότι καθετί που υπάρχει πέρα από τη δυνατότητα της σχέσεως, το άσχετο, είναι στην πραγματικότητα και ανύπαρκτο. Έστω και εάν η ανθρώπινη λογική πιστεύει το αντίθετο.\nΔιαβάζουμε στην Παλαιά Διαθήκη ότι ο Μωυσής, όντας στο όρος Χωρήβ, ζητεί από τον Θεό να αποκαλυφθεί ο Ίδιος στον λαό Του, δηλώνοντας το Όνομά Του. Και ο Θεός αποκαλύπτεται: «Εγώ ειμί ο Ων» (Εξ. 3, 13-14). Μετά από αυτήν την αποκάλυψη, ο Μωυσής αναγγέλλει στον λαό ότι τον στέλνει ο «Ων», Αυτός δηλαδή, που υπάρχει ως Δημιουργός του σύμπαντος και του ανθρώπου. Βλέπουμε εδώ τον Θεό να παρουσιάζεται ως Θεός, έχων σχέση άμεση με το δημιούργημά του, τον άνθρωπο.\nΗ μετοχή στη ζωή της Εκκλησίας δεν είναι μια ιδεολογική εκπλήρωση υποχρεώσεων, μια θρησκευτικότητα, για την οποία μπορεί ο άνθρωπος να καυχάται, αλλά ανάγκη ζωής που συνοδεύεται από πραγματική μετάνοια, συνεχή προσευχή, μετοχή στη μυστηριακή ζωή (εξομολόγηση, Θεία Κοινωνία) και συνεχή αγώνα κατά των παθών. Τα στοιχεία αυτά συνιστούν την πνευματική ζωή, η οποία οδηγεί τον άνθρωπο στη βιωματική σχέση με τον Θεό, στη θέωση. Σε αντιδιαστολή με τη θρησκευτικότητα, η οποία τελικά ωθεί τον άνθρωπο στην απομόνωση ενός εγωκεντρισμού με περικάλυμμα μια τυπολατρική «επαφή» με το θείο. Ο Ιερός Χρυσόστομος, ερμηνεύοντας το Εφεσ. 4, 4, μας λέγει ότι η Εκκλησία, ως σώμα Χριστού, είναι η πατρική μας οικία, μέσα στην οποία γινόμαστε ένα σώμα και ένα πνεύμα με τους συνοικούντες και τον οικοδεσπότη: «Οίκος εστίν η Εκκλησία πατρικός, εν σώμα και εν πνεύμα» (PG 62, 87). Αλλά και ο Μ. Βασίλειος, ερμηνεύοντας τον 132 Ψαλμό και ειδικότερα τον στίχο «ως δρόσος Αερμών, η καταβαίνουσα επί τα όρη Σιών», τονίζει ότι η χάρις του Τριαδικού Θεού, ως νοητή δρόσος κατέρχεται στο Σώμα της Εκκλησίας και λαμβάνεται από τα μέλη της, σώζουσα αυτά: «Ώσπερ γαρ η δρόσος η επί τον Αερμών κατιούσα όρος […] ούτως και η νοητή δρόσος, αοράτως κατιούσα επί τα όρη Σιών [ενν. την Εκκλησία], ένθα η συνέλευσις των πανταχόθεν αδελφών εγίγνετο, την ανάλογον ταις ψυχαίς αυτών περιεποίει ωφέλειαν» (PG 30, 11631-37).\nΟφείλουμε να κατανοήσουμε και να αποδεχθούμε τη μεγάλη αλήθεια, ότι η απλή θρησκευτικότητα – θρησκοληψία δεν ενώνει το πλάσμα με τον Δημιουργό του Θεό και κατά συνέπεια δεν μπορεί να το σώσει. Μόνον η Ορθόδοξος πνευματικότητα, με την έννοια που προαναφέραμε, οδηγεί στη λύτρωση και τη σωτηρία τον άνθρωπο.\n* Δημοσιεύτηκε στην Εφημερίδα «Πελοπόννησος» των Πατρών στις 7/2/2016\nΘεσμική νομιμοποίηση του συγκρητισμού-οικουμενισμού από την μεγάλη σύνοδο.\nΠΡΩΤΕΣ ΠΑΡΑΤΗΡΗΣΕΙΣ ΕΠΙ ΤΟΥ ΚΕΙΜΕΝΟΥ\n“ΣΧΕΣΕΙΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣΠΡΟΣ ΤΟΝ ΛΟΙΠΟΝ ΧΡΙΣΤΙΑΝΙΚΟΝ ΚΟΣΜΟΝ”\nΟ Καθηγητής της Θεολογικής Σχολής ΑΠΘ κ. Δημήτριος Τσελεγγίδης\nΤο κείμενο αυτό εμφανίζει κατά συρροή την θεολογική ασυνέπεια ή και αντίφαση. Έτσι, στο άρθρο 1 διακηρύσσει την εκκλησιαστική αυτοσυνειδησία της Ορθόδοξης Εκκλησίας, θεωρώντας αυτή –πολύ σωστά– ως την «Μία, Αγία, Καθολική και Αποστολική Εκκλησία».\nΌμως, στο άρθρο 6 παρουσιάζει μια αντιφατική προς το παραπάνω άρθρο (1) διατύπωση. Σημειώνεται χαρακτηριστικά, ότι «η Ορθόδοξη Εκκλησία αναγνωρίζει την ιστορικήν ύπαρξιν άλλων Χριστιανικών Εκκλησιών και Ομολογιών μη ευρισκομένων εν κοινωνία μετ’ αυτής».\nΘεολογική σύγχυση προκαλεί με την ασάφειά του και το άρθρο 20, το οποίο λέγει: «Αι προοπτικαί των θεολογικών διαλόγων της Ορθοδόξου Εκκλησίας μετά των άλλων χριστιανικών Εκκλησιών και Ομολογιών προσδιορίζονται πάντοτε επί τη βάσει των κανονικών κριτηρίων της ήδη διαμορφωμένης εκκλησιαστικής παραδόσεως (κανόνες 7 της Β και95 της Πενθέκτης Οικουμενικών Συνόδων)».\nΤέλος, στο άρθρο 22 δίδεται η εντύπωση, ότι η Μέλλουσα να συνέλθει Αγία και Μεγάλη Σύνοδος προδικάζει το αλάθητο των αποφάσεών της, επειδή θεωρεί, ότι «η διατήρησις της γνησίας ορθοδόξου πίστεως διασφαλίζεται μόνον δια του συνοδικού συστήματος, το οποίον ανέκαθεν εν τη Εκκλησία απετέλει τον αρμόδιον και έσχατον κριτήν περί των θεμάτων της πίστεως». Στο άρθρο αυτό παραγνωρίζεται το ιστορικό γεγονός, ότι στην Ορθόδοξη Εκκλησία έσχατο κριτήριο είναι η γρηγορούσα δογματική συνείδηση του πληρώματος της Εκκλησίας, η οποία στο παρελθόν επικύρωσε ήθεώρησε ληστρικές ακόμη και Οικουμενικές Συνόδους. Το συνοδικό σύστημα από μόνο του δεν διασφαλίζει μηχανιστικά την ορθότητα της ορθοδόξου πίστεως. Αυτό γίνεται μόνο, όταν οι συνοδικοί Επίσκοποι έχουν μέσα τους ενεργοποιημένο το Άγιο Πνεύμα και την Υποστατική Οδό, το Χριστό δηλαδή, οπότε ως συνοδικοί είναι στην πράξη και «επόμενοι τοις αγίοις πατράσι».\nΤοῦ Ἀρχιμ. Κυρίλλου Κωστοπούλου Ἱεροκήρυκος Ἱ. Μ. Πατρῶν, Δρος Κανονικοῦ Δικαίου\nΤὸ περιεχόμενο ἑπομένως τῆς συμπροσευχῆς εἶναι ἡ καθολικὴ ἀλήθεια τῆς μιας αγίας καθολικής καὶ αποστολικής εκκλησίας, ποὺ εἶναι ἡ Ὀρθόδοξος Ἐκκλησία. Ὅταν ἕνα ἢ περισσότερα μέλη ἀμφισβητοῦν ἢ ἀλλοιώνουν ἢ ἀπορρίπτουν τὴν ἀποκαλυφθεῖσα Ἀλήθεια, ὅπως αὐτὴ ἐκφράζεται μέσα ἀπὸ τὴν Ἁγία Γραφὴ καὶ τὴν Ἀποστολικὴ καὶ Πατερικὴ παράδοση, διασπᾶται ἡ κοινωνία τῶν συμπροσευχομένων, γιὰ τὸν λόγο ὅτι ἡ ἀλήθεια εἶναι ὁ τρόπος ὑπάρξεως τῆς Ἐκκλησίας, πέρα ἀπὸ κάθε συμβατικὴ ἔννοια καὶ σκέψη. Γιὰ τὸν λόγο αὐτὸ προηγεῖται τῆς συμπροσευχῆς ἡ ὁμολογία πίστεως. Δὲν εἶναι δυνατὸν νὰ ὑπάρξη συμπροσευχή, ἐὰν δὲν προϋπάρχη ὁμοφωνία στὴν Ὀρθόδοξη Ἁγιοπατερικὴ πίστη.\nΣυγκεκριμένα ὁ ΜΕ´ κανόνας τῶν Ἁγίων Ἀποστόλων διαλαμβάνει τὰ ἑξῆς: «Ἐπίσκοπος, ἢ πρεσβύτερος, ἢ διάκονος, αἱρετικοῖς συνευξάμενος μόνον, ἀφοριζέσθω· εἰ δὲ ἐπέτρεψεν αὐτοῖς, ὡς κληρικοῖς ἐνεργῆσαί τι, καθαιρείσθω» (Ράλλη – Ποτλῆ,Σύνταγμα, τ. 2, σ. 60).\nἩ συμπροσευχὴ τοῦ κληρικοῦ μετὰ αἱρετικοῦ ἐπιφέρει τὸν ἀφορισμό, ἀκόμη κι ἂν συμβῇ ἐκτὸς ἱεροῦ ναοῦ καὶ ἱερᾶς Ἀκολουθίας, βάσει τοῦ Ι´ Ἀποστολικοῦ κανόνος: «Εἴ τις ἀκοινωνήτῳ, κἂν ἐν οἴκῳ συνεύξηται, οὗτος ἀφοριζέσθω» (Ράλλη – Ποτλῆ,Σύνταγμα, τ. 2, σ. 14). Ἐὰν, ὅμως, διενεργηθῆ συμπροσευχὴ ἐν τῷ Ναῷ καὶ ἐπιτραπῆ στὸν αἱρετικὸ νὰ διενεργήση κάτι ὡς κληρικὸς, τότε ἐπιβάλλεται ποινὴ καθαιρέσεως, κατὰ τὸν προαναφερθέντα ΜΕ´κανόνα τῶν Ἁγίων Ἀποστόλων.\nΠότε, λοιπόν, θὰ κατανοήση ὁ Πατριάρχης Βαρθολομαῖος, οἱ περὶ αὐτὸν καὶ ὅλοι μας ὅτι ἡ πιστὴ τήρηση τῶν ὅσων διακελεύουν οἱ ἱεροὶ Κανόνες εἶναι μαρτυρία ὑπακοῆς στὴν μία, Αγία, καθολική καὶ αποστολική εκκλησία, τὴν ορόοδοξο εκκλησία, ἀλλὰ καὶ σημεῖο ὑποταγῆς τῆς ἀτομικότητος στὴν κοινὴ μετοχὴ ὅλων τῶν πιστῶν, κληρικῶν καὶ λαϊκῶν, στὴν ἀποκαλυφθεῖσα Ἀλήθεια;\nΓενικά Θέματα (534)\nΕνοριακά Νέα (134)\nΠατερικά Κείμενα (168)


Βελόπουλος: Αναστολή πλειστηριασμών για έναν χρόνο και όχι για τρεις μήνες\nΣαβ. 5 ΔΕΚ 20 07:54\n30.04.2020 - 20:19\nΑναστολή των πλειστηριασμών για έναν χρόνο και όχι για τρεις μήνες που προβλέπει ο κυβερνητικός σχεδιασμός, ζήτησε από το βήμα της Βουλής ο Κυριάκος Βελόπουλος.\nΟ πρόεδρος της Ελληνικής Λύσης στην ομιλία του, στη συζήτηση στη Βουλή, συμφώνησε με την εκτίμηση του πρωθυπουργού πως «λεφτόδεντρα δεν υπάρχουν» και διερωτήθηκε πώς θα γλιτώσει τον πλειστηριασμό κάποιος που σήμερα αδυνατεί να καταβάλει τη δόση του δανείου του.\n«Αυτό με την 3μηνη παράταση τι είναι; Τι υπονοεί ο υπουργός σας; Ότι μετά από τρεις μήνες θα έχει κάποιος λεφτά να πληρώσει το δάνειο;», διερωτήθηκε.\nΥποστήριξε ακόμη, πως ο πρωθυπουργός ορθά ανέφερε στον κ. Τσίπρα ότι δεν υπάρχουν λεφτόδενδρα, ωστόσο στη συνέχεια αυτοδιαψεύσθηκε και αυτοαναιρέθηκε, μιλώντας για παροχές.\n«Σε λίγο όμως, όπως το πάτε, δεν θα έχουμε ούτε λεφτά, ούτε δένδρα», είπε.\nΠαράλληλα, επιτέθηκε στην κυβέρνηση για τη στάση της απέναντι στην εκκλησία, λέγοντας πως κατά την άποψή της «ο κορωνοϊός μεταφέρεται με τον ψάλτη, όχι όμως και με την Πρωτοψάλτη».


Aridaia365: Στον Μ.Α. Όρμας ο Χρήστος Καλογιάννης\nΣτον Μ.Α. Όρμας ο Χρήστος Καλογιάννης\nΟ Μέγας Αλέξανδρος Όρμας με μεγάλη χαρά ανακοινώνει τη μεταγραφή του ποδοσφαιριστή Χρήστου Καλογιάννη από τον ΑΣ Πρόμαχοι! Ο Χρήστος αρχικά ξεκίνησε από τον Παναλμωπιακό, κι έπειτα προωθήθηκε και αγωνίστηκε στον Αλμωπό. Στη συνέχεια μετεγράφη στον ΑΣ Πρόμαχοι, με τον οποίο αγωνίστηκε σε Α και Α1 κατηγορία με μεγάλη επιτυχία!\nΧρήστο σου ευχόμαστε να είσαι γερός και πολλές επιτυχίες τόσο με την ομάδα μας όσο και στην προσωπική σου ζωή!\nΚαλωσόρισες στην ομάδα μας Χρηστάρα – ψυχάρα – Καλογιάννη!\nΑνώνυμος 24 Ιουλίου 2020 - 3:45 μ.μ.


Antifa LIVE: ΑΥΤΟΝΟΜΟΣ ΕΡΓΑΤΙΚΟΣ ΑΝΤΙΦΑΣΙΣΜΟΣ\nΔιαχωρισμένος από τις μεσολαβήσεις των κομμάτων, των media, του θεάματος. Απέναντι στους θεσμούς του κράτους, των αφεντικών, της εργασίας, της κατανάλωσης, της οικογένειας, της θρησκείας. Κόντρα στις νόρμες και τις προσταγές του συστήματος, με όλη την ένταση και την εφευρετικότητα του πολυεθνικού προλεταριάτου.\nΚόντρα στην υποτίμηση της εργασίας μας που δεν μπορεί παρά να σημαίνει και την ηθική, συναισθηματική και υλική υποτίμηση της ζωής μας. Ενάντια στις προτάσεις των αφεντικών για την διαχείριση της κρίσης, είτε αυτές τιτλοφορούνται ως «δεξιές», είτε ως «αριστερές». Διαχωρισμένος από τους μικροαστικούς σπασμούς που ανεμίζουν εθνικές σημαίες. Οπλισμένος με όλη την καρδιά και το μυαλό όσων παράγουν τον πλούτο αυτού εδώ του κόσμου.\nΑπέναντι στην βίαιη ιεράρχηση των ζωών μας, είτε αυτή αφορά στο μοριακό επίπεδο των σχέσεων, είτε αφορά στις φαντασιακές ενότητες του είδους, έθνος, θρησκεία, πολιτισμός. Κόντρα στις παρακρατικές (και προσφάτως κοινοβουλευτικές) ακροδεξιές συμμορίες αλλά και ενάντια στους κρατικούς (και ανέκαθεν κοινοβουλευτικούς) σχεδιαστές του νέου ολοκληρωτισμού.\nΚόντρα στο κράτος έκτακτης ανάγκης ως μοντέλο ανθρωποδιοίκησης και κόντρα στον φασισμό (στον ατομισμό, στην αποθέωση της ιδιοκτησίας, στον ρατσισμό, στον σεξισμό, στον μιλιταρισμό) σαν κοινή ιδεολογική συνισταμένη του μικροαστικού συρφετού. Πλάι σε όποιον δεν ανέχεται το φόβο και την ξεφτίλα.\nκολλήθηκε το δεκέμβρη του '12, λίγες μέρες πριν το διακηρυγμένο τέλος του μάταιου τούτου κόσμου, στην αθήνα


European Commission - PRESS RELEASES - Press release - Η Emily O'Reilly αναλαμβάνει καθήκοντα ως Ευρωπαία Διαμεσολαβήτρια\nΗ Emily O'Reilly αναλαμβάνει καθήκοντα ως Ευρωπαία Διαμεσολαβήτρια\nΜετά την εκλογή της από το Ευρωπαϊκό Κοινοβούλιο τον περασμένο Ιούλιο, η Emily O'Reilly αποχωρεί από τη θέση της Ιρλανδής Συνηγόρου του Πολίτη και από την 1 Οκτωβρίου 2013 αναλαμβάνει καθήκοντα ως Ευρωπαία Διαμεσολαβήτρια. Διαδέχεται τον Νικηφόρο Διαμαντούρο ο οποίος αποχωρεί από το αξίωμα του Ευρωπαίου Διαμεσολαβητή έχοντας υπηρετήσει το θεσμό για περισσότερα από δέκα χρόνια.\nΓια τη νέα της θέση η Emily O’Reilly δήλωσε: «Η Ευρώπη, παράλληλα με την οικονομική κρίση, αντιμετωπίζει και έντονη κρίση πολιτικής νομιμοποίησης. Η αρνητική διάθεση και οι διαιρέσεις επικρατούν όλο και περισσότερο, η εμπιστοσύνη των πολιτών απέναντι στους Ευρωπαϊκούς θεσμούς κλυδωνίζεται, όλο και περισσότεροι αισθάνονται ότι η φωνή τους δεν ακούγεται. Για όλους αυτούς τους λόγους, το 2014 είναι ένα έτος ιδιαίτερα κρίσιμο τόσο για την Ευρώπη όσο και για την Ευρωπαϊκή Ένωση. Ένας από τους στόχους μου ως Ευρωπαίας Μεσολαβήτριας είναι να φέρω στο προσκήνιο τις ανησυχίες των ευρωπαίων πολιτών και να συμβάλλω, δρώντας προληπτικά, έτσι ώστε να γεφυρωθεί το χάσμα που υπάρχει μεταξύ των πολιτών και των Ευρωπαϊκών θεσμών.\nΕίκοσι χρόνια μετά την ίδρυση του θεσμού του Ευρωπαίου Διαμεσολαβητή από τη Συνθήκη του Μάαστριχτ, ήρθε η ώρα να ξανασκεφτούμε πως θα αυξήσουμε την επιρροή του. Όλοι οι πολίτες και οι κάτοικοι της Ευρώπης δικαιούνται να απολάβουν των υπηρεσιών μίας διοίκησης αποτελεσματικής, απόλυτα αφοσιωμένης στην εξυπηρέτηση των αναγκών τους. Θα χτίσω πάνω στο πετυχημένο έργο του προκατόχου μου για την προώθηση της διαφάνειας και της αποτελεσματικότητας στην Ευρωπαϊκή διοίκηση και θα εργαστώ μαζί με το εξαιρετικό και αφοσιωμένο προσωπικό του θεσμού για να φέρω νέα πνοή στο θεσμό και να τον κάνω ακόμα πιο αποτελεσματικό.\nΠροτίθεμαι επίσης να συνεργαστώ ενεργά με το Ευρωπαϊκό Κοινοβούλιο καθώς και με την Επιτροπή και τους άλλους Ευρωπαϊκούς θεσμούς με στόχο την προώθηση των δικαιωμάτων και συμφερόντων των πολιτών».\nΤο έργο του Ευρωπαίου Διαμεσολαβητή\nΚάθε χρόνο, ο Ευρωπαίος Διαμεσολαβητής δέχεται περίπου 2 500 αναφορές από πολίτες, επιχειρήσεις, ΜΚΟ, πανεπιστήμια, δήμους και άλλες οντότητες. Κάθε χρόνο, ο θεσμός ξεκινά περισσότερες από 450 έρευνες. Πολλές από αυτές βασίζονται σε αναφορές σχετικά με την έλλειψη διαφάνειας στους Ευρωπαϊκούς θεσμούς, όπως η άρνηση παροχής πρόσβασης σε έγγραφα ή πληροφορίες. Άλλες υποθέσεις αφορούν προβλήματα σχετικά με Ευρωπαϊκά προγράμματα, διακρίσεις ή σύγκρουση συμφερόντων στο πλαίσιο της Ευρωπαϊκής διοίκησης.\nΠερισσότερες πληροφορίες σχετικά με τη νέα Ευρωπαία Διαμεσολαβήτρια θα βρείτε στο:http://www.ombudsman.europa.eu/resources/otherdocument.faces/el/50735/html.bookmark\nΟ Ευρωπαίος Διαμεσολαβητής διερευνά αναφορές που αφορούν περιπτώσεις κακοδιοίκησης στα θεσμικά όργανα, τα λοιπά όργανα και τους οργανισμούς της ΕΕ. Στον Ευρωπαίο Διαμεσολαβητή μπορεί να υποβάλλει αναφορά κάθε πολίτης ή κάτοικος της ΕΕ, όπως και κάθε επιχείρηση ή οργάνωση που εδρεύει σε ένα κράτος μέλος. Ο Διαμεσολαβητής συνιστά ένα γρήγορο, ευέλικτο και δωρεάν τρόπο επίλυσης των προβλημάτων με τη διοίκηση της ΕΕ. Για περισσότερες πληροφορίες επισκεφθείτε την ιστοσελίδα του Ευρωπαίου Διαμεσολαβητήn: http://www.ombudsman.europa.eu\nΓια πληροφορίες επικοινωνήστε με την κυρία Gundi Gadesmann, Αναπληρώτρια Προϊσταμένη του Τμήματος Επικοινωνίας,τηλ.:+32 2 284 26 09,


Νέα εποχή στη Σούπερ Λιγκ-Πρόεδρος ο Μαρινάκης - Ειδήσεις Newsit.gr\nNewsit / Αθλητικά / Νέα εποχή στη Σούπερ Λιγκ-Πρόεδρος ο Μαρινάκης\nΔημοσιεύθηκε: 24.08.2010 | 14:40\nΣτα... χνάρια του Νικόλα Πατέρα, ο μεγαλομέτοχος της ΠΑΕ Ολυμπιακός, που ήταν ο μοναδικός υποψήφιος, έλαβε 12 ψήφους, ανάμεσα τους και εκείνες του Παναθηναϊκού και του ΠΑΟΚ. Λευκό από ΑΕΚ και Άρη.\nΗ εκλογή του Βαγγέλη Μαρινάκη ήταν αναμενόμενη, καθώς ήταν ο μοναδικός υποψήφιος. Ωστόσο, αυτό που κάνει τη διαφορά σε σχέση με τις εκλογικές διαδικάσίες του παρελθόντος είναι η «σύμπλευση» των ομάδων στο να στηρίξουν ένα πρόσωπο. Αυτό το γεγονός είναι ενδεικτικό της συσπειρωτικής στάσης της Λίγκας, προκειμένου να δωθούν λύσεις σε φλέγοντα ζητήματα όπως αυτά της βίας, της σχέσης με την πολιτεία, αλλά και τα τηλεοπτικά δικαιώματα. Στις πρώτες του δηλώσεις ο Βαγγέλης Μαρινάκης χαρακτήρισε μέρα ευθύνης και συναίνεσης την σημερινή ενώ στάθηκε ιδιαίτερα στην θετική ψήφο του Παναθηναϊκου.\nΟ Γιώργος Μποροβήλος παρέμεινε αναπληρωτής πρόεδρος, καθώς ήταν και ο μοναδικός υποψήφιος για την θέση. Παράλληλα δεν έλαβε μέρος στη διαδικασία ο Ατρόμητος, ενώ απουσίαζε ο εκπρόσωπος της Καβάλας.\n«Ανακοινώνεται ότι ο μεγαλομέτοχος της ΠΑΕ Ολυμπιακός κ. Ευάγγελος Μαρινάκης εξελέγη νέος πρόεδρος της Superleague, μετά την ολοκλήρωση των αρχαιρεσιών του τακτικού Διοικητικού Συμβουλίου της Τρίτης 23 Αυγούστου 2010. Αναπληρωτής πρόεδρος εξελέγη ο πρόεδρος της ΠΑΕ Αστέρας Τρίπολης, κ. Γιώργος Μποροβήλος».\nΟ Θανάσης Κανελλόπουλος είχε αποσύρει την υποψηφιότητα του, με ανακοίνωση της ΠΑΕ Ολυμπιακός Βόλου, η οποία δήλωνε ανοιχτά ότι στηρίζει τον Βαγγέλη Μαρινάκη. Μάλιστα, τον χαρακτήριζε «άφθαρτο» και ανέφερε ότι: «…μπορεί να προσφέρει πολλά, να προσδώσει όραμα και να διασφαλίσει την ενότητα της Σούπερ Λιγκ».\n«Η υποψηφιότητα του Αντιπροέδρου της ΠΑΕ ΟΛΥΜΠΙΑΚΟΣ ΒΟΛΟΥ κ. Αθανάσιου Κανελλόπουλου για τη θέση του προέδρου της Super League είχε ως στόχο τη λήξη των κακών κειμένων, που επικρατούν τα τελευταία χρόνια στο χώρο του επαγγελματικού ποδοσφαίρου. Κατά τη διάρκεια της προεκλογικής αναμέτρησης, που για πρώτη φορά αναβλήθηκε αρκετές φορές, ο ΟΛΥΜΠΙΑΚΟΣ ΒΟΛΟΥ αντιστάθηκε σε πρακτικές και μεθόδους του μαύρου παρελθόντος και κατάφερε να μην περάσουν αρρωστημένες νοοτροπίες.\nΗ όλη στάση του ΟΛΥΜΠΙΑΚΟΥ ΒΟΛΟΥ έχει ως αποτέλεσμα να μιλάμε σήμερα για την υποψηφιότητα και εκλογή στη θέση του προέδρου της Super League, ενός νέου και άφθαρτου παράγοντα όπως ο κ. Βαγγέλης Μαρινάκης, ιδιοκτήτης του Ολυμπιακού Πειραιώς. Η ΠΑΕ ΟΛΥΜΠΙΑΚΟΣ ΒΟΛΟΥ, μετά από ώριμη σκέψη, αποσύρει σήμερα την υποψηφιότητα του Αντιπροέδρου της κ. Αθανάσιου Κανελλόπουλου για τη θέση του προέδρου της Super League και στηρίζει τον κ. Βαγγέλη Μαρινάκη, που πιστεύουμε πως μπορεί να προσφέρει πολλά, να προσδώσει όραμα και να διασφαλίσει την ενότητα της Super League».


Τα 4 ψεματάκια που θα πει ο άντρας όταν ΔΕΝ σε γουστάρει! - Newsup.gr\nHomeΣχέσειςΤα 4 ψεματάκια που θα πει ο άντρας όταν ΔΕΝ σε γουστάρει!\nΤα 4 ψεματάκια που θα πει ο άντρας όταν ΔΕΝ σε γουστάρει!\tΔιάφορα\tΤο Κινέζικο Ρολόι δεν κάνει λάθη – Ανακαλύψτε ποιο όργανο στο σώμα σας δεν λειτουργεί καλά\tMedia\tΑπρόσμενη ατάκα Μάνεση για Voice! Σε εξαιρετική αμηχανία η Μενεγάκη!\tLifestyle\tΗ συμβουλή της Γκουίνεθ Πάλτροου για καλύτερο σeξ: Αυγά στο αιδοίο.\tTo ψέμα ως γνωστόν είναι αντρικό προνόμιο μιας και οι άντρες είναι όσο να πεις πρωταθλητές σε αυτό.\nΤο θέμα βέβαια δεν είναι ότι οι άντρες είναι εκ φύσεως καλύτεροι στο συγκεκριμένο άθλημα, αλλά ότι εμείς οι γυναίκες έχουμε την τάση να πιστεύουμε ό, τι βλακεία και αν μας αραδιάσουν.\nΔεν είναι λόγω αφέλειας αν μας ρωτάτε, αλλά κυρίως λόγω φόβου για την αλήθεια, η οποία ως γνωστόν εκτός ότι στο τέλος πάντα λάμπει, είναι τόσο σκληρή που μπορεί να μας κάνει να πέσουμε σε βαριά κατάθλιψη, παρά το γεγονός ότι τελικά είναι πάντα για καλό!\nΔιαβάστε ολόκληρο το άρθρο Επειδή λοιπόν το γυναικείο ψέμα είναι πολύπλοκο, και επειδή για να το αναλύσουμε θα μας πάρει μέρες, λέμε να καταπιαστούμε με αυτό από την πλευρά του άντρα, και πιο συγκεκριμένα με όλες αυτές τις αστείες δικαιολογίες που μας ξεφουρνίζουν προκειμένου να μας αποφύγουν και να μας κάνουν λιανά ότι δεν μας γουστάρουν! Ρίξτε σύμφωνα με το queen μια ματιά…\n1. Αυτή την περίοδο θέλω να περάσω καλά:\nΣίγουρα αστεία δικαιολογία αλλά δυστυχώς σαφέστατη! Όχι ότι αν κάνετε σχέση θα τον χτυπάτε, θα τον καταδυναστεύετε, θα τον έχετε κλειδωμένο στο σπίτι και θα σβήνετε τσιγάρα πάνω του, ούτε φυσικά θα βρίζετε τους γονείς και τους φίλους του. Μην σας πούμε μάλιστα ότι θα τον έχετε πασά, θα είστε το πιο γλυκό πλάσμα του πλανήτη και θα του μαγειρεύετε και το αγαπημένο του φαγητό. Κι όμως, μαζί σας δεν θα περάσει καλά, γιατί πολύ απλά δεν σας γουστάρει. Μπορεί να βρει μία κυριολεκτικά απαίσια γυναίκα, που να του κάνει τη ζωή πατίνι και αυτός να την παρακαλάει από πάνω, γιατί πολύ απλά εκείνη θέλει!\n2. Δεν έχουμε ακόμα γνωριστεί καλά:\nΈχετε βγει τουλάχιστον 10 ραντεβού και εκείνος αισθάνεται ότι ακόμα δεν είστε έτοιμοι να το προχωρήσετε το θέμα; Πριν σκεφτείτε πόσο τζέντλεμαν είναι και πόσο νοιάζεται για τις ανάγκες σας, σας ενημερώνουμε ότι στα 10 ραντεβού, όχι μόνο ξέρεις καλά τον άλλο, ή έστω τα βασικά, αλλά καλώς ή κακώς αν υπάρχει πάθος στην μέση, είναι αρκετά δύσκολο να το… καταπνίξετε! Οπότε, σας ενημερώνουμε μετά λύπης ότι δεν είναι καθόλου κύριος και καθόλου τζέντλεμαν, απλά περνάει την ώρα του μαζί σας μέχρι να βρει κάτι καλύτερο ή μέχρι να γυρίσει η πρώην του. Αυτή είναι η αλήθεια…\n3. Συγνώμη που δεν απάντησα στα μηνύματά σου αλλά έτρεχα:\nΝαι σίγουρα έχει πολλές δουλειές, και σίγουρα είναι απαραίτητος σε πολλούς τομείς, αλλά δεν είναι και ο Obama βρε κορίτσια! Αν θέλει, σε ένα παλιομήνυμα μπορεί να απαντήσει! Θα μπορούσατε εσείς να διανοηθείτε ότι σας στέλνει μήνυμα ή σας παίρνει τηλέφωνο το αντικείμενο του πόθου σας κι εσείς δεν κάνετε ένα μικρό διάλειμμα για να του απαντήσετε; Μα τι λέτε τώρα; Ο άνθρωπος το πιθανότερο είναι να μην έκανε απολύτως τίποτα και απλά να σας αγνόησε! Δυστυχώς…\n4. Έχω πολλά στο κεφάλι μου αυτή την περίοδο:\nΚορίτσια σόρυ αλλά αν σας βλέπει κι εσάς σαν μία ακόμα υποχρέωση, τότε δυστυχώς η τύχη και τα σημάδια δεν είναι με το μέρος σας. Το θέμα στην προκειμένη είναι, να τον χαλαρώνετε, να τον ξεκουράζετε και να θέλει να σας δει για να ξεχαστεί από τα υπόλοιπα. Αν δεν του προκαλείτε τίποτε από αυτά, τότε πολύ πιθανό, βασικά σίγουρα, να σας βλέπει ως καβάτζα και απλά να έρχεται σε επαφή μαζί σας μόνο όταν εκείνος έχει όρεξη! Ε όχι αυτό πάει πολύ!\nFacebook Twitter Google+\tΥγεία\tΟι Γυναικολόγοι, δεν θα σας το πουν ΠΟΤΕ! Καταστρέφει τους μύκητες, τα βακτήρια και τις οσμές. Το Καλύτερο απ’όλα? Το έχουμε ΟΛΕΣ στο σπίτι μας!!\tΚόσμος\t200 Ιρακινοί πρώην στρατιωτικοί του Σαντάμ αποσκίρτησαν από το Ισλαμικό Κράτος.\tΚόσμος\tΈνα πανέμορφο κορίτσι το πρώτο επιβεβαιωμένο θύμα από την τρομοκρατική επίθεση στην Κωνσταντινούπολη (photos)\tΠαράξενα\tΈβγαλε μία Τεράστια Φουσκάλα στο Πόδι του που Μεγάλωνε Συνεχώς. Μόλις δείτε ΤΙ είχε μέσα της, θα Παγώσετε!\tΙστορίες\tΜαμά Δωρίζει 2 όργανα της για να ΣΩΣΕΙ τη ζωή του μονάκριβου γιου της. Άξια Μανούλα! Μπράβο της…\tΑστεία\tΠατέρας και γιος: 22 Αστείες φωτογραφίες που αποκαλύπτουν τη δυνατή αυτή σχέση..\tMedia\tΤο κοντινό της Τουμασάτου και η ερώτηση της Σκορδά για… πλαστική επέμβαση\tΕλλάδα\tΠάτρα: Αυτοκίνητο χτύπησε σε βιτρίνα κρεοπωλείου\tΠαράξενα\tΠαίρνει ένα κομμάτι αλουμινόχαρτο και καλύπτει τη σιδερώστρα. Μόλις δείτε το λόγο, θα το Κάνετε και Εσείς!\tΖώδια\nΔιάφορα\tΤο Κινέζικο Ρολόι δεν κάνει λάθη – Ανακαλύψτε ποιο όργανο στο σώμα σας δεν λειτουργεί καλά\tΚαιρός\tΚΑΙΡΟΣ: Καταιγίδες και χαλαζόπτωση την Τετάρτη – Πού θα χιονίσει.\tΔιάφορα\tΤο απρόσμενο μυστικό ενάντια σε ρυτίδες και δερματικά προβλήματα.\tΙστορίες\tΘα τρίβετε τα μάτια σας – Έμεινε ΚΥΡΙΟΛΕΚΤΙΚΑ μισή για να χωρέσει στο νυφικό των ονείρων της! (photos)\tΔιάφορα\tΠαχαίνει το κουλούρι & πόσες θερμίδες έχει;\tΔιάφορα\t15 σκληρά σκίτσα που δείχνουν πόσο αρρωστημένη είναι η σημερινή κοινωνία.\tTυχαία Άρθρα\tΙΧ κάνει τσουλήθρα σε δρόμο στο Πέραμα λόγω παγετού και χτυπάει σε παρκαρισμένα οχήματα. [βίντεο]\tΑΠΙΣΤΕΥΤΗ ΙΣΤΟΡΙΑ! Θα πάθετε ΣΟΚ! Είχε να μιλήσει στη γυναίκα του 20 χρόνια γιατί την ζήλευε! (ΦΩΤΟ&ΒΙΝΤΕΟ)\tΜΗ ΠΕΤΑΞΕΤΕ ΤΗ ΠΑΛΙΑ ΚΟΥΝΙΑ ΤΟΥ ΜΩΡΟΥ! ΔΕΙΤΕ 11 ΤΡΟΠΟΥΣ ΝΑ ΤΗΝ ΑΞΙΟΠΟΙΗΣΕΤΕ!\tΑν διακρίνεις αυτά τα σημάδια τότε αυτός ο άντρας σε βαρέθηκε!!!\tΑπίστευτη πρόκληση: Αλβανοί διεκδικούν περιουσίες Ελλήνων με φιρμάνια – «μαϊμού»\tΧαμός στο Μπρούσκο: Ο Αλκιβιάδης πιάνει στο κρεβάτι τον Σήφη με την Άλκηστη!\tΈχει πάρει φόρα ο Αστέρας! Διέλυσε με 4-1 τον Παναιτωλικό.\tΔιαφήμιση


Falaknuma, Lucknow - Κριτικές εστιατορίων - TripAdvisor\nFalaknuma: Εστιατόρια στην περιοχή\nΔραστηριότητες κοντά σε: Falaknuma\n) Νο 21 από 1.224 στην κατηγορία Εστιατόρια για: Lucknow €€€€ Ινδική, Κατάλληλο για χορτοφάγους\n5 Mahatma Gandhi Marg, Lucknow 226001, Ινδία\nΤο καλύτερο φαγητό! Η λειτουργία αναζήτησης τελειώνει εκεί.\nΚαταπληκτικό φαγητό .... ωραία θέα\nΤο κομψό εστιατόριο με εξαιρετικό φαγητό και μουσική!\nΛάβετε γρήγορα απαντήσεις από το προσωπικό του Falaknuma και από προηγούμενους επισκέπτες.\nΔιεύθυνση: 5 Mahatma Gandhi Marg, Lucknow 226001, Ινδία\nΑριθμός τηλεφώνου: +91 93696 49672


Dimitris Tsirigotis: Νοεμβρίου 2017\nΤο αλατοπίπερο της διδασκαλίας: μια δόση ζήλειας των μαθητών για τον έρωτα του εκπαιδευτικού με αυτό που διδάσκει\nΜιλούσα τις προάλλες με έναν πρωτοετή φοιτητή του Πανεπιστημίου και μεταξύ των άλλων τον ρώτησα τη γνώμη του για τους καθηγητές που διδάσκουν στο Πανεπιστήμιο. Μου απάντησε ότι όλοι είναι καλοί αλλά υπάρχει μια καθηγήτρια που τους καθηλώνει κάθε φορά. Στην επόμενη ερώτησή μου για το ποιο θεωρεί ότι είναι το μυστικό της εν λόγω καθηγήτριας μου είπε (αναπαράγω τα ακριβή λόγια του) : «γιατί είναι πωρωμένη με το μάθημά της και έτσι μας πωρώνει και εμάς που την ακούμε». Το να πω ότι εξεπλάγην από την απάντηση του φοιτητή θα είναι ψέμα. Απλά επιβεβαίωσε αυτό που ήδη ήξερα: το πάθος του εκπαιδευτικού είναι μεταδοτικό στους μαθητές του.\nΤα λόγια του σπουδαίου στοχαστή και φιλοσόφου Κορνήλιου Καστοριάδη κατρακυλούν με κρότο στο μυαλό μου: «Αν δεν υπάρχει έρωτας μες στην εκπαίδευση δεν υπάρχει εκπαίδευση. Εάν κάποιος κάτι μαθαίνει μέσα στο σχολείο είναι διότι, διαδοχικά, έναν καθηγητή σε κάποια τάξη - και στο πανεπιστήμιο ακόμη - τον ερωτεύεται και τον ερωτεύεται διότι βλέπει ότι αυτός ο ίδιος ο καθηγητής είναι ερωτευμένος με αυτό που διδάσκει».\nΗ σχέση λοιπόν των μαθητών με το μάθημα δεν είναι γραμμικώς άμεση, είναι τριγωνική. Το τελετουργικό της πραγματικής μάθησης λαμβάνει χώρα ως εξής: οι μαθητές παθιάζονται με τον εκπαιδευτικό που είναι παθιασμένος με το μάθημα και έτσι ως συνεπαγωγή οι μαθητές παθιάζονται με το μάθημα. Καταλαβαίνουμε λοιπόν ότι κατά την διάρκεια μιας αποτελεσματικής διδασκαλίας οι μαθητές παρακολουθούν ένα ζωντανό love story του εκπαιδευτικού με αυτό που διδάσκει. Και είναι αυτή η ζήλεια να θέλουν να ζήσουν και οι μαθητές κάτι παρόμοιο που τους κάνει να μαθαίνουν. Ο παθιασμένος εκπαιδευτικός προσπαθεί να κάνει τους μαθητές του να τον ζηλέψουν για κάτι που ανήκει μόνο σε αυτόν μέχρι εκείνη την στιγμή, τη γνώση. Οι μαθητές λοιπόν παθιάζονται με τη γνώση όταν ζηλεύουν τη σχέση του εκπαιδευτικού με αυτή, όταν ως δικό τους αντικείμενο του πόθου αισθανθούν εκείνο του εκπαιδευτικού. ΔΙΑΒΑΣΤΕ ΤΟ ΑΡΘΡΟ ΕΔΩ ή ΕΔΩ ή ΕΔΩ\nΑναρτήθηκε από Dimitris Tsirigotis στις 6:57 π.μ. Δεν υπάρχουν σχόλια:\nΟι σημερινοί νέοι στην πλειοψηφία τους έχουν αναπτύξει κάποια χαρακτηριστικά που είναι ιδιαίτερα ανησυχητικά: μειωμένη κοινωνική αλληλεπίδραση και επικοινωνία. Μοιάζουν εγκλωβισμένοι στον στενό κύκλο των δικών τους ενδιαφερόντων. Δυσκολεύονται δηλαδή να ενδιαφερθούν για κάποιον ή κάτι αν δεν αφορά τον εαυτό τους. Ο ορίζοντας των γεγονότων τους είναι τα προσωπικά τους ενδιαφέροντα-συμφέροντα.\nΤο κείμενο αυτό δεν είναι κριτική για την συμπεριφορά των νέων μας τη σύγχρονη εποχή. Θα μπορούσαμε μάλιστα να ισχυριστούμε ότι είναι ένα είδος αυτοκριτικής ημών των μεγαλυτέρων που είμαστε οι κύριοι υπεύθυνοι για αυτή την συμπεριφορά. Αν θέλουμε να κατανοήσουμε, να παρέμβουμε και όχι απλά να στιγματίσουμε τους νέους μας οφείλουμε να αντικρύσουμε το πρόβλημα κατάματα και να ψάξουμε τις αιτίες, αλλιώς θα πρόκειται για άλλη μια επανάληψη του απαράδεκτου στερεότυπου ότι «οι παλαιότερες γενιές ήταν καλύτερες από τις νεότερες». Όσο για τους νέους μας ας με συγχωρέσουν για την καταγραφή των αρνητικών στοιχείων που εγώ διακρίνω στη στάση ζωής τους και στη συμπεριφορά τους. Εννοείται ότι υπάρχουν και πολλά θετικά στοιχεία και εννοείται ότι υπάρχουν και πολλές εξαιρέσεις. Απλά θεώρησα ότι μερικές φορές είναι καλύτερα αντί να χαϊδεύουμε αυτιά, να τα τραβάμε. Ειδικά εκεί που υπάρχει ακόμα περιθώριο αλλαγής. ΔΙΑΒΑΣΤΕ ΤΟ ΑΡΘΡΟ ΕΔΩ ή ΕΔΩ ή ΕΔΩ\nΑναρτήθηκε από Dimitris Tsirigotis στις 6:50 π.μ. Δεν υπάρχουν σχόλια:


ΕΤΑΙΡΕΙΑ | Δαλακλίδης Ηλίας Climatica Θέρμανση Κλιματισμός\nDaikin Δαλακλίδης Ηλίας Climatika\nΕίμαστε μια εταιρεία που δραστηριοποιέιται στο χώρο της Θέρμανσης και του Κλιματισμού εδώ και 25 περίπου χρόνια. Μέχρι σήμερα έχουμε συναργαστεί με τις σημαντικότερες επιχειρήσεις του νομού μας και όχι μόνο. Δείχνοντας συνέπεια στα όσα λέμε και συνέχεια σε όσα κάνουμε, κερδίσαμε την εμπιστοσύνη των συνεργατών μας με σκληρή δουλειά και ποιότητα στις υπηρεσίες μας. Αυτοί είναι και οι λόγοι που μας στηρίζουν οι πελάτες μας και μας δίνουν δύναμη να συνεχίσουμε.\nΑποκλειστικοί συνεργάτες μεγάλων Brand Names του χώρου της θέρμανσης και του κλιματισμού, μπορούμε να σας προσφέρουμε τη άριστη τεχνογνωσία μας, αφού διαθέτουμε όλες τις απαραίτητες πιστοποιήσεις. Με συνεχή εκπαίδευση και ενημέρωση βελτιωνόμαστε συνεχώς, ώστε να σας παρέχουμε ότι πιο σύγχρονο και τεχνολογικά άρτιο υπάρχει στο χώρο μας.\nΥποσχόμαστε ότι θα είμαστε πάντα εκεί την ώρα που μας χρειάζεστε, προσφέροντάς σας την τεχνογνωσία μας και την σιγουριά των προϊόντων και υπηρεσιών μας.


Συνεδρίασε η Επιτροπή Ποιότητας Ζωής του Δήμου Καρδίτσας για τον καθορισμό των τελών νεκροταφείου για το έτος 2021\nΔια περιφοράς συνεδρίασε στις 7 Δεκεμβρίου η Επιτροπή Ποιότητας Ζωής του Δήμου Καρδίτσας ώστε να προχωρήσει σε καθορισμό των τελών νεκροταφείων για πρώτη φορά καθώς αυτή η αρμοδιότητα μεταφέρθηκε με διάταξη από το Δημοτικό Συμβούλιο στην Ε.Π.Ζ.\nΟδηγίες για το πώς οι πολίτες θα κλείνουν ραντεβού για το εμβόλιο κορονοϊού έδωσε ο υφυπουργός Ψηφιακής Διακυβέρνησης, Γρηγόρης Ζαριφόπουλος.\nΤα δρομολόγια του Υπεραστικού ΚΤΕΛ Καρδίτσας από Δευτέρα 14 Δεκεμβρίου\nΤο πρόγραμμα των δρομολογίων από Δευτέρα 14 Δεκεμβρίου 2020 γνωστοποίησε με ανακοίνωσή του Υπεραστικό ΚΤΕΛ Καρδίτσας.\nΝ. Καρδίτσας - κακοκαιρία: Περιορισμένα προβλήματα στα ορεινά, παραμένει η επιφυλακή (+Φώτο +Βίντεο)\nΠεριορισμένα προβλήματα αποκόμισε ο ορεινός κυρίως όγκος της Περιφερειακής Ενότητας Καρδίτσας, με βάση την εικόνα νωρίς το πρωί της Πέμπτης 10 Δεκεμβρίου και αφού προηγήθηκε μία βραδιά βροχοπτώσεων, όχι πολύ έντονων αλλά με μεγάλη διάρκεια.\nΕπιτροπή Αγώνα Εργαζομένων Νοσοκομείου & Κ.Υ. Καρδίτσας: "Η πολιτική της κυβέρνησης είναι επικίνδυνη για την υγεία του λαού!"\nΑπό την αρχή της πανδημίας βάλθηκαν να μας πείσουν ότι η αντιμετώπιση της πανδημίας είναι μόνο ατομική ευθύνη. Πάνω στην «ατομική ευθύνη» στήριξαν όλη τη στρατηγική του κράτους ενάντια στην πανδημία. Πίσω από την «ατομική ευθύνη» έκρυψαν την οικονομική ενίσχυση των μεγάλων επιχειρηματικών συμφερόντων σε υγεία, τουρισμό, μεταφορές με εκατομμύρια ευρώ. Κάτω από την «ατομική ευθύνη» έθαψαν τα δικαιώματα του λαού για υγεία και εργασία.\nΑκόμα και μετά την παταγώδη αποτυχία της κρατικής πολιτικής για την προστασία της υγείας του λαού, η κυβέρνηση και οι κάθε λογής πολιτικοί της υπάλληλοι, υπουργοί, υφυπουργοί, διοικητές ΥΠΕ και νοσοκομείων, παραμένουν ανάλγητοι στα αιτήματα που με σαφήνεια από την πρώτη στιγμή έχουν διατυπώσει οι υγειονομικοί, τα σωματεία και οι φορείς των εργαζομένων, των αγροτών, των γυναικών, της νεολαίας. Η εμμονή τους στη στήριξη των οικονομικά ισχυρών και μάλιστα σε βάρος ακόμα και της υγείας του λαού αποκαλύπτεται και στο νομό μας καθημερινά όλο και περισσότερο.\nΤα παραδείγματα για όλα τα παραπάνω είναι πολλά ακόμα και το τελευταίο 15ήμερο. Παρόλα αυτά, η τακτική της ΥΠΕ και της διοίκησης του νοσοκομείου είναι να μην ενημερώνουν ούτε καν τα συλλογικά όργανα των εργαζομένων. Αντίθετα, η στάση τους είναι από αδιάφορη έως και απαξιωτική κάθε φορά που τα σωματεία των υγειονομικών ζητούν ενημέρωση ή καταθέτουν συγκεκριμένα αιτήματα. Οι αόριστες ενημερώσεις στα ΜΜΕ για «κάποιες προσλήψεις γιατρών και προσωπικού» και για «σταθεροποίηση των εισαγωγών» αποκαλύπτουν την απουσία έστω και στοιχειώδους σχεδιασμού.\nΘέτουμε λοιπόν δημόσια τα ερωτήματα των υγειονομικών προς το Υπουργείο, την ΥΠΕ και τη Διοίκηση του Νοσοκομείου:\nΌλες οι κλίνες ΜΕΘ στη Θεσσαλία παραμένουν κατειλημμένες. Και ενώ όλο και νέοι ασθενείς τις χρειάζονται, δεν έχουν δημιουργηθεί νέες. Ακόμα και για τη λειτουργία των 4 νέων κλινών ΜΕΘ στο ΓΝ Καρδίτσας, έχει προσληφθεί μόνο ένας νέος επικουρικός ιατρός. Τι προτίθενται να κάνουν για να δημιουργηθούν όλες οι απαραίτητες κλίνες ΜΕΘ και να στελεχωθούν επαρκώς με όλο το απαραίτητο εξειδικευμένο προσωπικό;\nΤο προσωπικό του νοσοκομείου έχει αποδεκατιστεί γιατί νοσεί και νοσηλεύεται το ίδιο, με κίνδυνο ακόμη και της ζωής του, γιατί βγαίνει σε καραντίνα από τα αλλεπάλληλα κρούσματα συναδέλφων και ασθενών, γιατί οι αναγκαστικές μετακινήσεις (με ευθύνη της διοίκησης) ανεξαρτήτως ειδικότητας μεταξύ όλων των τμημάτων διευκολύνουν τη διασπορά και εντέλει αποδυναμώνουν τα τμήματα, γιατί τα μέσα ατομική προστασίας, μέχρι και γάντια, βρίσκονται τακτικά σε έλλειψη και γιατί το προσωπικό δεν επαρκούσε και πριν την πανδημία. Οι ελλείψεις πλέον έχουν φτάσει σε τέτοιο τραγικό σημείο ώστε υγειονομικοί που έχουν νοσήσει, μετά από την προβλεπόμενη καραντίνα, να επιστρέφουν στη δουλειά ακόμα κι αν έχουν θετικό τεστ και χαμηλό ιικό φορτίο, με βάση προφορικές(!!!) οδηγίες του ΕΟΔΥ. Οι ελάχιστες προσλήψεις συμβασιούχων δεν επαρκούν να αναπληρώσουν ούτε καν αυτές τις απώλειες εργαζομένων. Πόσες προσλήψεις έχουν γίνει από την αρχή της πανδημίας συγκριτικά με τις αποχωρήσεις συναδέλφων; Υπάρχει σχεδιασμός για νέες προσλήψεις; Πόσες προσλήψεις είναι απαραίτητες με βάση τις αυξημένες ανάγκες;\nΤα τακτικά ιατρεία του νοσοκομείου έχουν παγώσει για τακτικούς ελέγχους, χρονίως πάσχοντες, για ασθενείς με νεοεμφανιζόμενα προβλήματα υγείας. Πραγματοποιούνται μόνο επείγοντα χειρουργεία. Πώς θα αντιμετωπιστούν οι χιλιάδες ασθενείς που προσέρχονται στο νοσοκομείο κάθε χρόνο χωρίς να πάσχουν από COVID-19;\nΑπό όλα τα κέντρα υγείας μετακινείται ξανά νοσηλευτικό προσωπικό προς το νοσοκομείο, γεγονός που αποδεικνύει ότι το νοσοκομείο δεν είναι επαρκώς στελεχωμένο αλλά και ότι η πρωτοβάθμια φροντίδα υγείας πάει περίπατο. Οι ελλείψεις σε γιατρούς των Κέντρων Υγείας παραμένουν στο 70%. Πώς θα καλυφθούν οι ανάγκες του πληθυσμού της υπαίθρου όπου υπάρχει μεγαλύτερη αναλογία ηλικιωμένων και ευπαθών ομάδων; Πόσες προσλήψεις έγιναν στα κέντρα υγείας από την αρχή της πανδημίας; Πόσες μετακινήσεις; Πόσες προσλήψεις θα γίνουν;\nΚάποιοι ιδιώτες γιατροί και από το νομό μας έχουν προθυμοποιηθεί να βοηθήσουν στο νοσοκομείο. Γιατί δεν έχουν προσληφθεί; Γιατί δεν γίνεται αναγκαστική ένταξη των έμπειρων ιδιωτών γιατρών στις δομές υγείας του δημόσιου συστήματος για να ενισχυθεί άμεσα;\nΠρόσφατα και για άλλη μία φορά βρέθηκαν πολλαπλά κρούσματα COVID-19 σε ιδιωτική δομή υγείας με χρονίως και βαρέως πάσχοντες ασθενείς. Ταυτόχρονα δύο ιδιωτικές δομές υγείας στο νομό μας παραμένουν κλειστές παρά την επάρκεια σε εξοπλισμό. Ποιοι έλεγχοι πραγματοποιήθηκαν και πραγματοποιούνται στις ιδιωτικές δομές υγείας; Γιατί δεν επιτάσσονται για να εξασφαλιστούν νέες κλίνες που θα αποσυμφωρήσουν το νοσοκομείο για να αποκτήσει την πλήρη λειτουργία του για όλες τις παθήσεις;\nΗ ΥΠΕ προχωράει χωρίς καμία προειδοποίηση στην απόλυση δεκάδων εργαζομένων καθαριότητας και φύλαξης από τα κέντρα υγείας της Θεσσαλίας. Επαναφέρει τις ιδιωτικές εργολαβικές εταιρείες στο δημόσιο σύστημα υγείας αξιοποιώντας την τροπολογία του ΣΥΡΙΖΑ. Θα απολύσουν τις καθαρίστριες που τόσα έχουν προσφέρει ιδιαίτερα στην πανδημία και με κίνδυνο της υγείας τους ακόμα και με τις ελάχιστες αποδοχές που είχαν; Θα φέρουν εργολαβικές εταιρείες και στο νοσοκομείο της Καρδίτσας απολύοντας δεκάδες εργαζόμενους; Ποιο είναι το οικονομικό όφελος όταν οι νέοι εργολαβικοί εργαζόμενοι θα δουλεύουν λιγότερες ώρες για ακόμα λιγότερα χρήματα;\nΗ κυβέρνηση ακόμα δεν έχει ξεκαθαρίσει εάν το λεγόμενο «επίδομα Χρισουγέννων» θα δοθεί στους υγειονομικούς και μάλιστα εάν θα δοθεί σε όλους. Η μέχρι τώρα συλλογή αποκλειστικά των ονομάτων των εργαζομένων που «διαχειρίστηκαν την πανδημία» προϊδεάζει άλλη μία φορά σε διαχωρισμό και κατηγοριοποίηση των εργαζομένων. Θα ξεκαθαριστεί εάν, πότε και σε ποιους θα δοθεί έκτακτο επίδομα; Θα επανέλθει για τους υγειονομικούς μόνιμα ο 13ος και 14ος μισθός; Θα ενταχθούν όλοι εργαζόμενοι του δημόσιου συστήματος υγείας στα βαρέα και ανθυγιεινά επαγγέλματα; Θα επανέλθουν οι αποδοχές μας στα επίπεδα προ κρίσης;\nΑς μας απαντήσουν τουλάχιστον στις παραπάνω ερωτήσεις.\nΓιατί κατά τα άλλα έχει αποδειχθεί και το γνωρίζουμε πλέον καλά ότι η πολιτική τους είναι επικίνδυνη για τους υγειονομικούς και για την υγεία του λαού.\nΔεν έχουμε να περιμένουμε τίποτα από την κυβέρνηση, τους εντολοδόχους της και τα συμφέροντα που εξυπηρετούν.\nΤΩΡΑ ήρθε η ώρα της διεκδίκησης και του ανυποχώρητου αγώνα!\nΕπιτροπή Αγώνα Εργαζομένων Νοσοκομείου και Κέντρων Υγείας Καρδίτσας\nΒράχος προκάλεσε εκτροπή νταλίκας στο δρόμο Λαμίας - Δομοκού (+Φώτο +Βίντεο)\nΗ εκτροπή νταλίκας σημειώθηκε στις 10:30΄το βράδυ της Τετάρτης (9/12) στο δρόμο Λαμίας - Δομοκού, στο ύψος της Αγίας Αικατερίνης.\nΠέτσας: «Δεν θα πάμε σε άνοιγμα όπως πολλοί είχαν φανταστεί»\nΠροσωρινή διακοπή κυκλοφορίας (12-24/12) σε τρεις δρόμους των Σοφάδων για την κατασκευή τοιχίου\nΠαρατείνεται η προσωρινή διακοπή της κυκλοφορίας κάθε είδους οχήματος, που είναι σε ισχύ από 19 Νοεμβρίου έως και 24 Δεκεμβρίου 2020, στην πόλη των Σοφάδων και ώρες 07.30 - 15.30 με απόφαση της αστυνομικής διεύθυνσης Καρδίτσας για κατασκευή τοιχίου στην κοίτη του ποταμού.\nΆσπρισε ο τόπος στα ορεινά της Καρδίτσας! (+Φώτο)\nΧιονοπτώσεις σημειώνονται στα ορεινά της Καρδίτσας από τις μεταμεσονύκτιες ώρες της Τετάρτης (9/12).\nΛαϊκή Συσπείρωση Θεσσαλίας: "Όχι στην Κ.Υ.Α., που προωθεί ιδιωτικοποιήσεις αρμοδιοτήτων των Κτηνιατρικών Υπηρεσιών των Περιφερειών"\nΗ Λαική Συσπείρωση Θεσσαλίας, εκφράζει την αντίθεσή της και ζητά την ανάκληση του σχεδίου Κ.Υ.Α των Υπουργείων Αγροτικής Ανάπτυξης και Εσωτερικών,


Ο Πανιώνιος βάζει «φωτιά» στα πλέι άουτ | Η ΚΑΘΗΜΕΡΙΝΗ\nΟ Πανιώνιος βάζει «φωτιά» στα πλέι άουτ\n30.06.2020 • 12:35\nΔιά ρυθμού περιπάτου ξεπέρασε ο Ατρόμητος το εμπόδιο της Λάρισας στο Περιστέρι και με το εμφατικό 3-0 προσπέρασε τον Αστέρα Τρίπολης και ανέβηκε στην πρώτη θέση των πλέι άουτ, 7η συνολικά στο πρωτάθλημα. Αν και δεν είχαν βαθμολογικό κίνητρο, οι γηπεδούχοι εμφανίστηκαν ορεξάτοι, έπιασαν καλό ρυθμό και πέτυχαν άνετη νίκη με σκόρερ τους Μπέρτο (αυτογκόλ) στο 9΄, Μανούσο στο 52΄ και Ανδρούτσο (με υπέροχο πλασέ) στο 73΄. Στο 53΄ ο Ενσικουλού είχε δοκάρι. Αντίθετα, ο αγώνας Βόλος – Λαμία ήταν πολύ φτωχός σε ρυθμό και φάσεις, με το τελικό 0-0 να μοιάζει απόλυτα φυσιολογικό αποτέλεσμα ενός αγώνα που έγινε απλώς για να γίνει.\nΗ μεγαλύτερη στιγμή στο ματς καταγράφηκε στο 30ό λεπτό και ανήκε και στον Βόλο. Ο Γκουαρατσένα με το κεφάλι βρήκε τον Μάντζη στη μικρή περιοχή, με τον επιθετικό των γηπεδούχων να μην μπορεί υπό πίεση να τελειώσει σωστά τη φάση με το βολ πλανέ, στέλνοντας την μπάλα πάνω από τα δοκάρια. Το πιο ενδιαφέρον στοιχείο του είναι ότι ο νέος προπονητής της Λαμίας, Γιώργος Πετράκης, είναι ο νεότερος τεχνικός που εργάστηκε ποτέ σε ομάδα της Σούπερ Λιγκ. Είναι γιoς του πολύπειρου Γιάννη Πετράκη και έκανε ντεμπούτο σε ηλικία 32 ετών, τεσσάρων μηνών και 21 ημερών.\nΗ πραγματική μάχη των πλέι άουτ δεν έγινε χθες αλλά δύο ημέρες νωρίτερα, με δύο «καυτά» παιχνίδια που δημιούργησαν νέα δεδομένα στην ουρά της βαθμολογίας και στη μάχη για την αποφυγή του υποβιβασμού. Μεγάλος κερδισμένος ήταν ξανά ο Πανιώνιος: νίκησε την Ξάνθη 2-1 στη Ν. Σμύρνη και, με ένα εντυπωσιακό ντεμαράζ, δείχνει ικανός να σώσει μια παρτίδα που έμοιαζε ολότελα χαμένη. Με τρεις νίκες και μία ισοπαλία στις πρώτες 4 αγωνιστικές των πλέι άουτ, οι «κυανέρυθροι» έφτασαν σε απόσταση αναπνοής Ξάνθη – Παναιτωλικό, έχοντας βάσιμες ελπίδες ότι μπορούν να αποφύγουν όχι μόνο τον άμεσο υποβιβασμό αλλά ακόμα και τα μπαράζ με τον δεύτερο της Σούπερ Λιγκ 2, εάν δεν περάσουν τα σχέδια περί αναδιάρθρωσης. Ο Πανιώνιος κάνει πορεία πρωταθλητισμού από την επανέναρξη της Σούπερ Λιγκ (μόνο ο Ολυμπιακός έχει μαζέψει έναν παραπάνω βαθμό με το απόλυτο 4×4) και έχει στην έδρα του τον κρίσιμο αγώνα με τον Παναιτωλικό. Τα άλλα δύο παιχνίδια του είναι στη Λάρισα και στο Περιστέρι.\nΞάνθη και Παναιτωλικός είναι έναν βαθμό πάνω από τον Πανιώνιο, με την ακριτική ομάδα να ελπίζει σε βελτίωση της βαθμολογικής της θέσης περισσότερο μέσω επιστροφής βαθμών από το CAS, μιας και εντός αγωνιστικού χώρου δείχνει να έχει… ρετάρει. Παίζει μεν μόνο με αδιάφορες βαθμολογικά ομάδες, αλλά έχει δύο εκτός έδρας ματς με Λαμία, Λάρισα και στο μοναδικό παιχνίδι της στα Πηγάδια, υποδέχεται τον Αστέρα Τρίπολης. Δύο συνεχόμενους εκτός έδρας αγώνες έχει και ο Παναιτωλικός, με τον Ατρόμητο στο Περιστέρι και τον «τελικό» με τον Πανιώνιο. Αν δεν ηττηθεί στη Ν. Σμύρνη, υποδέχεται στο Αγρίνιο τον Βόλο την τελευταία αγωνιστική και θα έχει την ευκαιρία να ξεγλιστρήσει.


Αυστραλία: Έρευνα δείχνει πως η τεχνητή νοημοσύνη μπορεί πλέον να χειραγωγήσει την ανθρώπινη συμπεριφορά - Η Βραδυνή\nΕπιστημονικό πείραμα απέδειξε πως πλέον η τεχνητή νοημοσύνη μπορεί να μάθει να αναγνωρίζει τις αδυναμίες στις συνήθειες και τις συμπεριφορές ανθρώπων και να τις επηρεάζει για να τους κατευθύνει προς μία απόφαση\nΗ τεχνητή νοημοσύνη μαθαίνει διαρκώς πώς να συνεργάζεται με τους ανθρώπους και ως αποτέλεσμα μαθαίνει περισσότερα για αυτούς. Μία πρόσφατη μελέτη του CSIRO Data61, του ψηφιακού τμήματος της εθνικής επιτροπής επιστημών της Αυστραλίας, αποκαλύπτει πως η τεχνητή νοημοσύνη (ΑΙ) μπορεί να μάθει να αναγνωρίζει τις αδυναμίες στις συνήθειες και τις συμπεριφορές ανθρώπων και να τις επηρεάζει για να τους κατευθύνει προς μία απόφαση.\nΣτο πρώτο πείραμα, οι συμμετέχοντες έκαναν κλικ σε κόκκινα ή μπλε κουτάκια για να κερδίσουν ψηφιακά νομίσματα, με την AI να μαθαίνει το μοτίβο πίσω από τις επιλογές των ανθρώπων, κατευθύνοντάς τους προς μια συγκεκριμένη επιλογή. Το ποσοστό επιτυχίας της AI έφτασε το 70%.\nΣτο τρίτο πείραμα ο άνθρωπος ανέλαβε το ρόλο του επενδυτή ο οποίος αποφάσιζε να δώσει χρήματα σε έναν διαχειριστή – την AI. Έπειτα η AI επέστρεφε ένα ποσό στον άνθρωπο, ο οποίος έπρεπε να αποφασίσει τι ποσό θα επενδύσει την επόμενη φορά. Το παιχνίδι αυτό παίχτηκε σε δύο επίπεδα. Στο ένα η AI ήθελε να μεγιστοποιήσει τα λεφτά τα οποία θα είχε στο τέλος και στο άλλο mode η AI στόχευε τη δίκαιη κατανομή χρημάτων μεταξύ αυτής και του ανθρώπου-επενδυτή. Και στα δύο modes, η AI ήταν η απόλυτη κυρίαρχη.\nΕτικέτες: Αυστραλία, τεχνητή νοημοσύνη


MALESATION GLIDE (WATER BASED) 50ML\nΛιπαντικό με βάση το νερό της Malesation. Αρκούν μόνο μερικές σταγόνες για εξαιρετικά μεγάλη διάρκεια! Άοσμο και άγευστο, συμβατό με το δέρμα. Δεν περιέχει λάδι και λίπος. Συσκευασία 50ml\nBondage Tape Black (20m)\nΤαινία για δέσιμο bondage, 20 μέτρων, σε μαύρο χρώμα.\nΠροφυλακτικά από την Ryder με κλασσικό σχέδιο και μέγεθος. Συσκευασία με 3 τεμάχια.\nΡεαλιστικός δονητής πολλών ταχυτήτων κατασκευασμένος από άοσμο υλικό. Εύκολη χρήση με το πάτημα ενός κουμπιού στη βάση του. Καθαρίζεται εύκολα και είναι διάθεσιμος σε πολλά διαφορετικά μεγέθη. Ρεαλιστική εμφάνιση με φλέβες και απαλή υφή. Διαστάσεις: Μήκος 20,3εκ. - Διάμετρος 4,5εκ. Λειτουργεί με μπαταρίες 2 Χ ΑΑ (δεν περιλαμβάνονται στη συσκευασία)